title: Marilyn Manson

text: Kun lyhyt myynninedistämistarkoituksessa tehty kiertue oli tehty, yhtye kertoi aloittavansa "Beautiful Monsters" kiertueen Hole ja Monster Magnet tukena. Kiertue, oli kuitenkin ongelmallinen: 1. maaliskuuta 1999 kaikki kolme bändiä soittivat kiertueen ensimmäisen keikan Spokanessa, Washingtonissa; 14 maaliskuuta Hole oli jättänyt kiertueen ja Manson oli murtanut nilkkansa, mikä pakotti heitä lykkäämään joitakin esityksiä. Nyt kiertuetta joka oli uudelleennimetty, kutsuttiin nimellä "Rock Is Dead". Mukaan pyydettiin Jack Off Jill ja Nashville Pussy paikkaamaan jäljellä olevat tyhjät esiintymismahdollisuudet.


title: Marilyn Manson

text: Alle kolmen viikon kuluttua kiertueen alettua uudelleen, kaksi lukion viimeisellä luokalla ollutta poikaa surmasivat 12 oppilasta, opettajan, haavoittivat 24 henkilöä ja lopuksi surmasivat itsensä Columbinen verilöylyssä. Tapahtumasta syytettiin väkivaltaisia pelejä ja elokuvia tuottavia yhtiöitä sekä heavy metal -musiikkia soittavia yhtyeitä. Merkittävää huomiota suunnattiin Marilyn Mansonin keulahahmoon. Media teki hänestä syntipukin. Myöhemmin Manson totesi "Columbine, se todella vaiensi urani täysin...". Toisaalta myöhemmät todisteet osoittivat, että he eivät edes pitäneet Marilyn Mansonin musiikista. Kun Mansonilta kysyttiin mitä olisi sanonut pojille, hän sanoi: "En olisi sanonut mitään. Olisin vain kuunnellut heitä, mitä kukaan ei tehnyt."


title: Marilyn Manson

text: Vuoden 1999 loppupuoliskon ja suuren osan vuodesta 2000 bändi vietti hiljaiseloa. Bändi vietti yli vuoden hiljaa kirjoittaen ja äänittäen Death Valleyn studiossa. 14. marraskuuta 2000 Holy Wood (In the Shadow of the Valley of Death) julkaistiin. Palatakseen tummempaan, enemmän Antichrist Superstarin kaltaiseen tunnelmaan, paljon albumin sisällöstä oli kirjoitettu vastauksena Columbinen verilöylylle. Albumin kolmas single, "The Nobodies", oli saanut selvän inspiraation Columbinen ammunnasta.


title: Marilyn Manson

text: Albumi oli osa trilogiaa, jota edelsivät Antichrist Superstar ja Mechanical Animals. Sen yleisenä teemana on tutkia suhdetta kuoleman ja kuuluisuuden välillä amerikkalaisessa kulttuurissa. Sen sanoitukset ja kuvamateriaali sisältävät monia viittauksia John F. Kennedyyn ja Lee Harvey Oswaldiin, John Lennoniin ja Mark David Chapmaniin, ja jopa Abraham Lincolniin ja John Wilkes Boothiin. Kansainvälinen "Guns, God and Government" kiertue käsitteli Amerikan kiehtovia tunteita väkivaltaa kohtaan, ja kiertueen logokin pysyi teemassa – kivääri ja käsiaseita järjestetty muistuttamaan Kristittyjen ristiä – Manson ei yrittänyt salata, mitä hän näki lähteenä tälle tunteelle.


title: Marilyn Manson

text: Bändi ilmoitti, että Holy Wood toimii trilogian esiosana Mechanical Animalsille ja Antichrist Superstarille huolimatta siitä, että kaksi jälkimmäistä julkaistiin ennen Holy Woodia. Kaikki kolme albumia sisältävät omat teemansa jotka eroavat yhdessä muista, mutta ovat myös yhteydessä toisiinsa. Manson on tulkinnut trilogiaa näin: "Holy Wood kertoo halusta sopeutua maailmaan joka ei halua minua, ja todella vaikeasta taistelusta sen kanssa. Levyn syvimmät tekijät ovat idealismi ja halu aloittaa vallankumous. Jos aloitat Holy Woodista ja kuuntelet sitten Mechanical Animalsin, se todella kertoo, kuinka tuo vallankumous otetaan pois teiltä ja muunnetaan tuotteeksi. Ja sitten Antichrist Superstarissa sinulle annetaan vaihtoehdot joista sinun tulee valita, joko annat sen voiman jonka loit, ohjailla sinua tai voit tuhota itsesi ja aloittaa alusta. Siitä tulee ainainen sykli. "


title: Marilyn Manson

text: Toukokuun 16. 2001 Manson ilmoitti yhtyeen verkkosivuilla, että hän aikoi siteerata Raamattua seuraavassa konsertissaan, "tasoittaaaksen" hänen omia väkivaltaisia sanoituksiaan. Kesäkuun 21. päivänä 2001 Manson todellakin luki Raamattua lavalla Denverissä, Coloradossa. Guns, God and Government kiertue dokumentoitiin DVD:lle joka kantoi samaa nimeä kuin kiertue. Se julkaistiin 29. lokakuuta 2002. Seitsemän vuotta myöhemmin sitä seurasi Guns, God and Government – Live in L.A. -julkaisu, joka ilmestyi Blue-raylle 17. marraskuuta 2009.


title: Marilyn Manson

text: Kun trilogia oli saatu edellisen albumin myötä päätökseen, Marilyn Manson oli vapaa aloittamaan uuden projektin. Twiggy Ramirez jätti bändin, eikä siis osallistunut albumin tekoon. Hänet korvasi Tim Sköld. Manson löysi inspiraatiota Swing aikakaudelta ja bändi äänitti albumin The Golden Age of Grotesque joka julkaistiin 13. toukokuuta 2003. Albumi oli nro 1 albumilistalla, myyden yli 118 000 kappaletta Yhdysvalloissa sen ensimmäisellä julkaisuviikolla. Se voitti vuoden 2003 Metal Edgen lukijoiden valitseman "Album of the Year" tittelin.


title: Marilyn Manson

text: Toinen maailmankiertue, "Grotesk Burlesk " käynnistyi 29. toukokuuta 2003. Manson käytti usein hattua, jossa oli samanlaiset korvat kuin Mikki Hiirellä. Joidenkin kappaleiden aikana Manson soitti myös itse saksofonia.


title: Marilyn Manson

text: "Lest We Forget: The Best Of" julkaistiin 28. syyskuuta 2004. Se olisi niin sanottu "jäähyväis" albumi, viitaten siihen että aiemmin samassa kuussa, jolloin myös Trent Reznor oli lähdössä New Orleansin länsirannikolta, Nine Inch Nailsin sivusto ilmoitti virallisesti "Nothing studios: 1994–2004", mikä viittasi siihen, että Nothing Studios suljettiin. Lest We Forget myi kultaa. Albumi sisältää bändin suurimpia hittejä. "Personal Jesus" singlen julkaisun jälkeen, bändi teki useita esityksiä myynninedistämistarkoituksessa. Yhdessä näistä esityksistä, Saksassa, rumpali Ginger Fish putosi lavalta, murtaen nenänsä ja ranteensa. Entinen Nine Inch Nailsin rumpali Chris Vrenna korvasi hänet. John 5 oli myös korvattu; Mark Chaussee Fight bändistä siirtyi kitaraan "Against All Gods" kiertueella, ja hänet korvattiin myöhemmin studiossa Tim Sköldillä. "Against All Gods" kiertue käynnistyi vuoden 2004 lokakuussa ja päättyi elokuussa 2005.


title: Marilyn Manson

text: Tammikuun 2006 alussa, ja muutaman seuraavan kuukauden aikana, Marilyn Mansonin virallista verkkosivustoa päivitettiin useaan kertaan päivittämällä sinne uusia taideteoksia ja musiikkia.


title: Marilyn Manson

text: Marilyn Mansonin kuudes studioalbumi, Eat Me, Drink Me, julkaistiin 5. kesäkuuta 2007. Se pääsi myyntilistoilla sijalle 8, myyden Yhdysvalloissa yli 88 000 kappaletta. "The Golden Age of Grotesquen" julkaisusta oli kulunut yli neljä vuotta, ja nyt uusi albumi Eat Me, Drink Me sisälsi jälleen uusia muutoksia musiikkityylissä josta bändi on tullut tunnetuksi - he valitsivat entistä introspektiivisemmän suunnan. Levy on myös ensimmäinen Mansonin albumi ilman Madonna Wayne Gacya (lempinimeltään Pogo), joten laulaja Marilyn Manson oli ainut alkuperäinen jäsen Portrait of an American Familyn ajoista. Chris Vrenna, joka väliaikaisesti korvasi Ginger Fishiä rummuissa Against All Gods kiertueella, korvasi nyt Pogon ja hänestä tuli bändin kokopäiväinen kosketinsoittaja.


title: Marilyn Manson

text: Huhut myös kiersivät jonkin aikaa, että Marilyn Manson kirjoitti laulun "Mutilation Is the Most Sincere Form of Flattery", hyökkäyksenä bändiä My Chemical Romance vastaan. Myöhemmin Manson kielsi tämän ja totesi, että se oli suunnattu ihmisille jotka yleisesti ottaen yrittivät matkia häntä. Toisessa haastattelussa Manson totesi, että "Minua nolottaa olla minä, koska nämä ihmiset tekevät todella surullisia, säälittäviä, kehnoja versioita siitä, mitä olen tehnyt". Vastauksena tähän, Gerard Way, My Chemical Romancen laulaja, väitti että mikään mitä Manson sanoo, ei voisi tuoda bändiä alas.


title: Marilyn Manson

text: 9. tammikuuta 2008 Marilyn Manson julkaisi tiedotteen MySpaceen vahvistaen, että entinen basisti Twiggy Ramirez on liittynyt bändiin, joka tarkoitti näin ollen Tim Sköldin jättävän bändin. Sköld ja Manson olivat ilmeisesti alkaneet kirjoittaa uutta materiaalia, ennen kuin kokoonpanoon tuli muutos. Ajatusta mahdollisesta tulevaisuuden yhteistyökumppanuudesta Sköldin kanssa ei suljettu pois. Marilyn Mansoniin palaamisen jälkeen Twiggy Ramirez lyhensi nimensä "pelkäksi" Twiggyksi.


title: Marilyn Manson

text: Bändin seitsemännen täyspitkän studioalbumin "The High End of Lowin" äänitykset alkoivat "Rape of the World" kiertueen jälkeen 2. maaliskuuta 2008. Todellinen tallennus tapahtui Mansonin kotona Hollywood Hillsissä marraskuun 2008 ja 5. tammikuuta 2009 välillä. Viimeinen kappale, nimeltään "15", valmistui 5. tammikuuta Mansonin syntymäpäivänä, mistä johtuu kappaleen nimi. Yhtye oli keskittynyt työstämään albumia, jotta se saataisiin julkaistuksi helmikuuhun 2009 mennessä.


title: Marilyn Manson

text: 14. elokuuta 2008 Manson ilmoitti julkisessa haastattelussa Soulissa, Koreassa, että entinen Limp Bizkitin kitaristi ja nykyinen Black Light Burnsin keulahahmo Wes Borland oli liittynyt kokoonpanoon. Hän korvasi Rob Hollidayn kitaroissa. Kuitenkin muutamaa kuukautta myöhemmin Borland jätti bändin ja liittyi takaisin Limp Bizkitiin jo kolmatta kertaa.


title: Marilyn Manson

text: 2. helmikuuta, Rolling Stone vahvisti, että albumi oli virallisesti nimetty The High End of Lowiksi. 18. maaliskuuta 2009 Kerrang! raportoi, että albumi sisälsi yhteensä 15 kappaletta ja että viimeinen kappale olisi nimeltään "15". Albumin ensimmäinen single, "Arma-Goddamn-Motherfuckin-Geddon," saapui radioasemille 21. huhtikuuta. Se oli korkeimmillaan sijalla 37 Billboard Mainstream Rock Chart listalla. 16. huhtikuuta 2009 sivustolle marilynmanson.com päivitettiin uusia kuvia albumin taiteesta sekä High End of Lowin kappalelista. Albumi julkaistiin 26. toukokuuta 2009. Se pääsi sijalle 4 Billboard 200 listassa, myymällä 49 000 kappaletta.


title: Marilyn Manson

text: Jälkeen fanien spekuloinnin ja ilman mitään virallista ilmoitusta, Andy Gerold liittyi Marilyn Mansoniin live basistina "The High End of Low" kiertueelle, koska entinen basisti Twiggy oli siirtynyt johtamaan kitaran tehtäviä. Gerold soitti ensimmäisen keikan yhtyeen kanssa 3. kesäkuuta 2009, Brnossa, Tšekissä. Gerold on edelleen nuorin muusikko joka on soittanut bändissä.


title: Marilyn Manson

text: The High End of Low kiertue alkoi 3. kesäkuuta 2009 ja päättyi 21. joulukuuta 2009. Tällä kiertueella Manson alkoi kirjoittaa sanoituksia hänen tulevaa albumiaan varten. Marilyn Manson liittyi Slayerin kanssa pääesiintyjiksi Rockstar Energy Mayhem Festivaliin vuonna 2009. Se oli The High End of Low kiertueen toinen etappi.


title: Marilyn Manson

text: Marilyn Mansonin kahdeksannen studioalbumin sanoituksia alettiin kirjoittamaan "The High End of Low" kiertueen aikana, vuonna 2009. Ajatus mahdollisen kahdeksannen studioalbumin julkaisusta sai vahvistuksen Mansonilta itseltään Metal Hammerin haastattelussa 3. joulukuuta 2009. Tammikuussa 2010 Manson vahvisti yhtyeen virallisella MySpace-tilillä, että "uusi levy on virallisesti työn alla."


title: Marilyn Manson

text: Huhtikuussa 2010 Revolver Golden Gods Awardsissa, Manson paljasti, että bändi oli äänittänyt jo 13 kappaletta. Hän viittasi albumin olevan "erittäin death metallia" ja ilmaisi kiinnostustaan tätä albumia kohtaan, joka oli niin erilainen edellisiin julkaisuihin mennessä. Hän ilmoitti myös, että hänen ystävyytensä Slayerin kanssa oli tuonut aavistuksellisen vaikutuksen albumiin. Full Metal Jackien haastattelussa hän totesi albumin olevan puoliksi valmis.


title: Marilyn Manson

text: Eric Blairin haastateltavana 3. marraskuuta 2010 basisti Twiggy kertoi, että uusi albumi on "...melkein valmis. Se julkaistaan todennäköisesti ensi vuonna. [...] Luulen, että se on meidän paras levy tähän mennessä. Kaikkihan aina niin sanovat, mutta mielestäni tämä on paras työmme tähän mennessä... Se on ikään kuin punk roc Mechanical Animals, kuulostamatta liian mahtailevalta."


title: Marilyn Manson

text: Suuren osan vuoden 2011 alkupuolesta, Marilyn Manson jätätti itsensä julkisuuden valokeilasta ja lopetti lähes kaiken viestinnän hänen faniensa ja ulkomaailman kanssa. 24. helmikuuta 2011 bändin pitkäaikainen rumpali Ginger Fish ilmoitti eroavansa bändistä, kehottaen etsimään korvaavan jäsenen.


title: Marilyn Manson

text: 22. toukokuuta 2011, yhtyeen kotisivuille tehtiin täydellinen remontti. Uudistetulle kotisivulle ladattiin lyhty 26 sekunnin pätkä uudesta kappaleesta, alustavasti nimeltään "I Am Among No One" sekä uusi logo, joka merkitsi heidän kahdeksatta studioalbumiaan ja uutta aikakautta. Logo koostui neljästä M-kirjaimesta jotka kiersivät toisiaan spiraalimaisesti, kullakin kirjaimella oli yksi pitkä häntä. Pitkän hännän lopussa oli kiinalainen trigrammi ☲ (離 lí).


title: Marilyn Manson

text: 22. marraskuuta 2011 ilmoitettiin, että Chris Vrenna oli virallisesti jättänyt yhtyeen työstettyään Born Villain albumia.


title: Marilyn Manson

text: Toukokuun 1. 2012 Born Villain julkaistiin maailmanlaajuisesti. Se tuli sijalle nro 10 Billboard 200 listassa, sijalle nro 3 Top 100 Rock albumia listassa, ja numerolle 1 Top  Independent Albums ja Hard Rock albums listoissa.


title: Marilyn Manson

text: Kaksi kuukautta ennen julkaisua, bändi aloitti "Hey Cruel World..." kiertueen joka tuki albumin teemaa. Heillä oli myös yhteisiä keikkoja Rob Zombien ja Alice Cooperin kanssa "Twins of Evil"  ja "Masters of Madness" kiertueilla.


title: Marilyn Manson

text: Marilyn Mansonin musiikissa on vaikutteita industrialista ja glam rockista. Brian sanoittaa itse kaikki kappaleet ja niiden kautta tuo esiin sanomaansa. Marilyn Manson haluaa shokeerata ihmisiä. Hän tietää mitä ihmiset pelkäävät, joten hänen on helppo tehdä sanat kappaleisiinsa. Brian yrittää sanoituksillaan saada ihmisiä muun muassa huomaamaan yhteiskunnan todellisia epäkohtia ja ajattelemaan itse enemmän.


title: Marilyn Manson

text:
Sanoitusten takia Marilyn Mansonin sanoituksia on syytetty yhteensä 36 eri kouluammuskeluun yllyttämisestä. Columbinen lisäksi, toinen järkyttävä tapaus sattui Ranskassa 16-vuotiaan pojan tapettua tyttöystävänsä väitetysti Marilyn Mansonin maalausten innoittamana.
Suomessa Marilyn Manson on vieraillut seitsemästi: Helsingin jäähallilla Guns, God and Government 2001 -kiertueella 21. helmikuuta 2001, Provinssirockissa 18. kesäkuuta 2005 Against All Gods -kiertueella, toista kertaa Helsingin jäähallilla Rape of The World -kiertueella 20. joulukuuta 2007, 11. marraskuuta 2009 Helsingin Hartwall Areenalla, 28. heinäkuuta 2017 Oulun Qstockissa, samana vuonna 12. marraskuuta Helsingin jäähallissa ja 8. kesäkuuta 2018 Hyvinkään Rockfestilla.


title: Leonid Kutšma

text: Leonid Danylovytš Kutšma (, s. 9. elokuuta 1938 Tšaikyne, Tšernihivin alue) on ukrainalainen poliitikko. Hän toimi maansa pääministerinä 1992−1993 ja presidenttinä 1994−2005. Kutšma on ollut mukana politiikan huipulla myös presidenttikautensa jälkeen.


title: Leonid Kutšma

text: Kutšma opiskeli Dnepropetrovskin yliopistossa avaruustekniikkaa ja työskenteli Južmašissa, joka valmisti maatalouskoneita, ajoneuvoja, sekä oli Neuvostoliiton suurin ohjustehdas. Hän nousi sen johtoon ja oli Ukrainan neuvostotasavallan kommunistisen puolueen keskuskomitean jäsenenä 1981–1991, mistä hänet valittiin Ukrainan korkeimpaan neuvostoon (hallitukseen). Hän toimi jälleen itsenäistyneen Ukrainan pääministerinä 1992–1993, josta asemasta erosi asettuakseen ehdolle presidentinvaaliin.


title: Leonid Kutšma

text: Pääministerinä Kutšma onnistui lähenemään länttä ja saavuttamaan riippumattomuutta, mutta taloudellisesti maan tilanne säilyi vaikeana, Neuvostoliiton loppuaikoja heikompana.


title: Leonid Kutšma

text: Kutšma valittiin presidentiksi vuoden 1994 vaalissa istuvaa presidenttiä Leonid Kravtšukia vastaan ja uudelleen 1999.


title: Leonid Kutšma

text:
Kutšmalla epäiltiin olevan osuutta syyskuussa 2000 tapahtuneeseen hallitusta korruptiosta ja rahanpesusta syyttäneen toimittaja Georgi Gongadzen murhaan, mikä johti sisäpoliittisen luottamuksen menettämiseen.
Vuonna 2009 kiinni saatu ja murhan tunnustanut entinen sisäministeriön kenraali Oleksi Pukatš on todistanut toimineensa Kutšman käskyn perusteella. Pukatš kertoi Kutšman juonitelleen Volodymyr Lytvynin ja entisen sisäministeri Juri Kravtšenkon kanssa.


title: Leonid Kutšma

text: Ulkopolitiikassa Kutšman osoitettiin 10. kesäkuuta 2002 tienneen Ukrspetseksportin Koltšuga-tutkajärjestelmiin liittyvistä asekaupoista YK:n vientikiellon alaiseen Irakiin, mihin Britannian kanssa lentokieltovyöhykkeitä valvovat Yhdysvallat, joka reagoi tapahtuneeseen voimakkaasti.


title: Leonid Kutšma

text: Marras−joulukuussa 2004 käydyissä presidentinvaaleissa Leonid Kutšman tukema ehdokas ja hänen entinen pääministerinsä Viktor Janukovytš hävisi länsimieliselle nationalistille Viktor Juštšenkolle.


title: Leonid Kutšma

text: Juštšenkon puolestaan hävittyä vuoden 2010 vaalit Janukovytšille, Janukovytš nimitti Kutšman erityislähettilääkseen. Huhtikuussa 2010 Kutšma vieraili Kuubassa.


title: Leonid Kutšma

text: Syksyllä 2014 Kutšma toimi presidentti Porošenkon edustajana neuvotteluissa Minskissä, jossa sovittiin tulitauosta Itä-Ukrainaan ja itsehallinnosta ja armahduksesta kapinallisille.


title: Calvados

text: Calvados on Ranskassa määräalueella valmistettua omenaviinaa (brandya). Calvadosta valmistetaan tislaamalla omenasiideristä. Calvados-nimikettä saa käyttää ainoastaan ranskalaisissa "appellation contrôlée" -määräyksissä nimetyillä alueilla "Appellation Calvados contrôlée" ja "Appellation Calvados Pays d’Auge contrôlée" valmistetuista omenabrandyista. Näistä alueista jälkimmäinen muodostaa rajatun osan ensimmäisestä. Alueet sijaitsevat Normandiassa. Muualla valmistetut omenabrandyt ovat vain omenabrandyja.


title: Calvados

text: Calvadosin valmistamiseen käytetään kolmea eri omenalaatua: makeita, karvaita ja happamia. Oikeassa suhteessa jaetuista omenalaaduista puristetaan mehua, josta valmistetaan siideriä. Siideri tislataan, ja tisle varastoidaan tammitynnyreihin, joissa sitä kypsytetään. Calvados kypsyy pitkään ja on valmista, kun se on saavuttanut kultaisen värinsä.


title: Calvados

text: Calvadosin alkoholipitoisuus on yleensä noin 40 tilavuusprosenttia.


title: Calvados

text: "Le trou Normand" -perinteessä calvados-paukku otetaan pitkän aterian ruokalajien välillä, joskus omenasorbetin kera nautittuna. Sen tarkoitus on uudelleenherättää ruokahalua. Calvados voidaan tarjoilla aperitiivina, juomasekoituksissa, ruokalajien välillä tai digestiivinä kahvin kera. Hyvin tehdyn calvadosin maku muistuttaa omenoita ja päärynöitä, joiden maku tasapainottuu iän mukana. Nuori calvados myös tuoksuu tuoreilta omenoilta ja päärynöiltä. Iän mukana calvadosin aromi muistuttaa yhä enemmän muiden vanhojen brandyjen makua. Iän mukana calvadosin väri myös muuttuu kultaisemmaksi tai tummemmanruskeaksi, jossa on oranssia ja mahonkia mukana.


title: Pirtu

text: Väkiviina eli pirtu () on etyylialkoholin ja veden atseotrooppinen seos. Se on siten puhtainta etanolia, jota voidaan valmistaa tislaamalla ilman apuaineita. Pirtun alkoholipitoisuus on ihanteellisesti 96,2 tilavuusprosenttia, käytännössä pirtussa on alkoholia yleensä 95–96 tilavuusprosenttia. Pirtua valmistetaan atseotrooppitislaamalla alkoholia useaan kertaan pohja- tai täytekappalekolonnilla, kunnes saatu tuote kiehuu yhtenä komponenttina. Pirtun kiehumispiste on 79 °C ja tiheys 0,8 kg/dm.


title: Pirtu

text: Väkiviina on myös lain mukaan alkoholipitoinen valmiste, joka sisältää alkoholia yli 80 tilavuusprosenttia. Tällaista tuotetta ei katsota Suomen alkoholilain mukaan alkoholijuomaksi. Väkiviinaa saa pitää hallussaan tai kuljettaa ainoastaan se, jolla on alkoholilain mukainen lupa tai oikeus valmistaa, maahantuoda, myydä tai käyttää väkiviinaa. Väkiviinaa valmistaa Suomessa Altia tehtaillaan Nurmijärven Rajamäellä ja Ilmajoen Koskenkorvalla.


title: Pirtu

text: Vedetöntä etanolia eli ”absoluuttista alkoholia” voidaan valmistaa kolmikomponenttitislauksella esimerkiksi bentseenin kanssa. Tällöin vesi-bentseeni-atseotrooppi kiehuu erillisenä komponenttina, ja etanoli kiehuu lähes puhtaana. Myös eteenin ja veden reagoidessa syntyy etanolia. Puhdasta etanolia ei voida säilyttää kosketuksessa ilman kanssa, sillä ilmankosteus absorboituu siihen välittömästi. 100-prosenttista etanolia on käytännössä lähes mahdotonta valmistaa, koska etanoliin jää ennemmin tai myöhemmin aina hiukan vettä tai muita epäpuhtauksia.


title: Pirtu

text: Pirtua käytetään lääketieteessä desinfiointiin ja antiseptina. Sitä tarvitaan myös lääkkeiden valmistuksessa ja laboratoriokemikaalina.


title: Pirtu

text: Koska pirtussa alkoholi on pienimmässä mahdollisessa tilavuudessa, se on myös käytännöllisin ja tehokkain tapa salakuljettaa alkoholia. Suomeen pirtua on salakuljetettu yleensä Virosta, jossa pirtun valmistuksella vientiin on pitkät perinteet, ja Venäjältä. Kieltolain aikana suurin osa salakuljetetusta alkoholista oli juuri pirtua. Pirtun salakuljetus on vähentynyt huomattavasti vuoden 2004 jälkeen, kun Viro liittyi Euroopan unioniin ja Suomessa laskettiin alkoholiveroa. Tullin tilastojen mukaan 1990-luvulla saatettiin takavarikoida pirtua yli 100 000 litraa vuodessa; vuonna 2013 takavarikoitiin enää 11 000 litraa pääasiassa Venäjältä tulevilta matkaajilta, jotka rikkovat 20 tunnin oleskelusääntöä.


title: Pirtu

text: Laimentamattoman pirtun juominen saattaa olla hengenvaarallista sen sisältämän suuren alkoholimäärän takia. Juominen voi aiheuttaa vaurioita ruokatorveen, ja alkoholimyrkytyksen riski on korkea. Lisäksi muu kuin farmakopealaatuinen pirtu voi sisältää haitallisia epäpuhtauksia. Erityisesti absolutoitu eli lähes sataprosenttinen etanoli voi sisältää epäpuhtautena bentseeniä.


title: Guernsey

text: Guernsey (virallisesti Bailiwick of Guernsey) on Ranskan Normandian rannikolla sijaitseva brittiläinen erillisalue ("crown dependency", kruununsiirtomaa), joka ei ole osa Yhdistynyttä kuningaskuntaa eikä Euroopan unionia. Sillä on laaja itsehallinto ja lisäksi omat konsulit kaikilla muilla Kanaalisaarilla Jerseytä mukaan laskematta. Guernseyn saaren lisäksi siihen kuuluu Alderney, Sark, Herm, Jethou, Brecqhou, Burhou ja muita pikkusaaria. Saaret sijaitsevat noin 50 kilometriä Ranskan rannikosta länteen.


title: Guernsey

text: Saaren etelärannikko on 90 metriä korkea jyrkänne. Pohjoispuoli on alavampaa. Joet ja purot virtaavat yleensä etelästä pohjoiseen syvissä jokilaaksoissa. Guernseyn pääkaupunki on St. Peter Port, jossa vuonna 2015 oli 18 600 asukasta.


title: Guernsey

text: Guernseyn alueella on ollut asutusta 10 000 vuotta eaa. Noin 9 000 eaa. jääkauden sulamisvedet tekivät siitä saaren. Maanviljely alkoi neoliittisella kaudella ja jatkui pronssikaudella. Esihistorialliselta ajalta on hautakammioita ja kivenjärkäleitä.


title: Guernsey

text: Roomalaiset valtasivat saaren ajanlaskun alussa. Heidän vetäydyttyään tulivat frankit, normannit ja viikingit. Nimi "Guernsey" tullee viikingeiltä ja liittyy nimeen "vihreä saari". Normannit ovat hallinneet saarta vuodesta 933, ja heidän lakejaan on edelleen käytössä.


title: Guernsey

text: Taloudellinen kukoistus 1600-luvulla liittyi Englannin ja mannermaan väliseen kauppaan ja salakuljetukseen.


title: Guernsey

text: Molemmat maailmansodat koettelivat väestöä kovasti.


title: Guernsey

text: Vuonna 2014 Guernseyn asukasluku oli 62 711. Viime vuosina väkiluku on pienentynyt muutamilla sadoilla vuosittain. Kun muualla Britanniassa väestönlaskenta tehdään kymmenen vuoden välein, Guernsey aloitti ensimmäisenä alueena väestömäärän sähköisen seurannan, mikä mahdollistaa uusien lukujen tuottamisen joka vuosi.


title: Guernsey

text: Saarten virallinen kieli on englanti ja ranska, mutta pieni vähemmistö (vuoden 2001 väestönlaskennan mukaan 1 327 eli noin kaksi prosenttia) puhuu äidinkielenään dgèrnésiaisin ("guernésiais") kieltä.


title: Guernsey

text: Saaren talouden pääpilari on turismi. Puutarhanviljely on myös merkittävää ja saarella kasvatetaan omaa karjarotua. Guernseyhin maahanmuutto on tiukasti rajoitettua.


title: Guernsey

text: Eräs tunnettu guernseylainen on YouTubeen videoita tekevä W2S, jonka kanavalla on yli 10 ja puoli miljoonaa tilaajaa.


title: Jersey

text: Jersey (virallisesti ja ) on Kanaalisaarten saari Ranskan edustalla. Jersey on brittiläiseen imperiumiin vuodesta 1064 kuulunut erillisalue ("crown dependency"), eikä se ole osa Yhdistynyttä kuningaskuntaa. Jerseyyn kuuluvat myös asumattomat saariryhmät Minquiers ja Ecréhous.


title: Jersey

text: Jersey on Kanaalisaarten suurin ja eteläisin saari. Se sijaitsee 19 kilometriä Ranskan Cotentinin niemimaasta länteen. Saari on noin 16 kilometriä leveä itä–länsisuuntaisesti ja 8 kilometriä pohjois–eteläsuuntaisesti. Saari on enimmäkseen lössin peittämää tasankoa, jota pohjois–eteläsuuntaiset laaksot halkovat. Pohjoisrannikolla on 148 metrin korkeuteen yltävät rantakalliot. Muilla rannikoilla on hiekkaisia lahtia, dyynejä, laguuneja ja riuttoja.


title: Jersey

text: Jerseyn vuotuinen keskilämpötila on 11 astetta. Pakkanen on harvinaista. Läheiseen Guernseyyn verrattuna Jerseyn ilmasto on vähemmän merellinen ja aurinkoisempi.


title: Jersey

text: Jerseyn asukasluku oli vuoden 2011 väestönlaskennassa 97 857. Vuoden 2016 asukaslukuarvio on 102 000. Pääkaupunki Saint Helierissä on noin 33 500 asukasta.


title: Jersey

text: Jersey on jaettu 12 kuntaan:


title: Jersey

text: Jerseyn viralliset kielet ovat englanti ja ranska, ja pieni vähemmistö puhuu jèrriaisin kieltä. Puolet asukkaista on syntynyt Jerseyssä (2011). Asukkaista noin 44 prosenttia kuuluu anglikaaniseen kirkkoon (2000). Muita kristittyjä on 42 prosenttia ja uskonnottomia 13 prosenttia. Kaupungeissa asuu 31,4 prosenttia väestä ja maaseudulla 68,6 prosenttia (2014). Miesten elinajanodote on 80 vuotta ja naisten 85 vuotta (2013).


title: Jersey

text: Jerseyssä on asuttu jo paleoliittisella kaudella. Neoliittiselta ajalta ja pronssikaudelta on löydetty jo runsaasti jälkiä asutuksesta. Antiikin roomalaiset tunsivat saaren nimellä Caesarea.


title: Jersey

text: 1000-luvulla Jerseyssä oli dokumenttien mukaan 10 kirkonkylää. Normannimaanomistajat hallitsivat saarta 1100-luvulla, ja se oli jaettu kolmeen osaan kuningas-herttuan verojen keräämistä varten. Jersey erosi Normandiasta vuonna 1204. Saari säilytti normannilain ja paikalliset tavat, mutta se sai kuninkaan sijaishallitsijaksi valvojan tai lordin. Jerseyllä oli 1400-luvun loppuun mennessä oma kapteeni, josta tuli myöhemmin kuvernööri. Vuonna 1617 laki- ja siviilioikeusasiat siirrettiin voudille ("bailiff"). 1600-luvulla saarta hallitsivat St. Ouenin feodaalilordit. 1700- ja 1800-luvulla saarta jakoivat kahden tärkeimmän puolueen väliset kiistat. Kuvernöörin virka lakkautettiin 1854, ja kuvernöörin vastuut siirrettiin varakuvernöörille.


title: Jersey

text: Jerseyn tärkeitä vientituotteita ovat Jersey-rodun karjasta saadut tuotteet sekä kukat. Turismi on tärkeä elinkeino.


title: Jersey

text: Jersey ei kuulu Euroopan unioniin eikä EU:n veroalueeseen, mutta se kuuluu EU:n tullialueeseen.


title: Jersey

text: Jersey on yksi maailman suosituimmista veroparatiiseista. Saaren tuloista 50 prosenttia tuli rahoitusalalta (vuonna 2005), ja sillä on maailman neljänneksi korkein bruttokansantuote asukasta kohti. Veroparatiiseihin kuuluvat lumeyhtiöt aiheuttavat tilastoharhoja, ja Jersey onkin tilastojen mukaan muun muassa Britannian suurin banaanintuoja.


title: D/A-muunnin

text: DA-muunnin (engl. "DAC", "Digital to Analog Converter") on laite, jolla digitaalinen signaali muutetaan analogiseksi, eli muutetaan digitaalinen abstraktio reaalimaailman analogiamuotoon.


title: D/A-muunnin

text: DA-muuntimen keskeisimpiä ominaisuuksia ovat:


title: D/A-muunnin

text: Asettumisaika määrää signaalin kaistaleveyden, joka voidaan muuttaa analogiseksi: näytetaajuus pitää olla vähintään kaksi kertaa suurempi kuin suurimman toistettavan signaalin taajuus. Muuntimen bittimäärä rajoittaa tarkkuuden, jolla signaalia voidaan esittää tai kuinka pieniä yksityiskohtia signaalista voidaan havaita sekä signaalidynamiikan.


title: D/A-muunnin

text: Digitaaliseksi analoginen signaali muunnetaan A/D-muuntimella.


title: Plebeijit

text: Plebeijit () olivat alempi Rooman valtakunnan kahdesta yhteiskuntaluokasta. He olivat vapaita, mutta jos he eivät maksaneet esimerkiksi velkojaan, he saattoivat joutua orjiksi. Ylempi yhteiskuntaluokka olivat patriisit, eikä avioliittoja luokkien välillä sallittu ennen vuotta 445 eaa. Plebeijeitä varten perustettiin vuonna 494 eaa. kansantribuunin virka, johon ei voitu valita patriisia. Tämä oli ainoa alemmalle luokalle avoin virka, mutta sillä oli suuret oikeudet. Uskonnolliset asemat olivat myöhemminkin rajattu vain patriiseille. Yhteiskuntaluokkien välille tuli joskus niin suuria erimielisyyksiä, että plebeijit ottivat perheensä ja tavaransa sekä lähtivät kaupungista leiriytyen sen ulkopuolelle, kunnes heidän vaatimuksiinsa suostuttiin. Näin kävi 494 eaa., 450 eaa. ja 287 eaa. Plebeijit olivat tavallista kansaa. Heillä ei ollut samanlaisia oikeuksia kuin patriiseilla mutta ei yhtä huonotkaan kuin orjilla.


title: Ekvalisaattori

text: Ekvalisaattorilla (lyhyesti EQ) eli taajuuskorjaimella voidaan säätää äänentoistolaitteiden taajuusvastetta eli joko korostaa tai vaimentaa eri äänitaajuuksien keskinäistä voimakkuutta.


title: Ekvalisaattori

text: Tavallisissa stereolaitteistoissa on usein säätimet basson, keskialueen ja diskantin korostamiseen tai vaimentamiseen.


title: Ekvalisaattori

text: Ammattimaisissa äänentoistolaitteissa käytetään monipuolisempia taajuuskorjaimia. Erillisinä laitteina taajuuskorjainten kaksi perustyyppiä ovat parametriset ja graafiset taajuuskorjaimet. Monissa miksereissä on kussakin kanavassa parametrinen- tai puoliparametrinen taajuuskorjain.


title: Ekvalisaattori

text: Parametrisissä taajuuskorjaimissa voidaan vaikuttaa muokattavan taajuusalueen keskitaajuuteen ja kaistanleveyteen (Q-arvo) sekä voimakkuuteen. Q-arvo on kaistanleveyden laajuus käänteisesti oktaaveissa. Arvolla 1 vaikutetaan yhteen oktaaviin, arvolla 2 puoleen oktaaviin, arvolla 0,5 kahteen oktaaviin.


title: Ekvalisaattori

text: Puoliparametrisissä sekä graafisissa taajuuskorjaimissa on kaistanleveys (Q-arvo) aina kiinteä, joten niissä voidaan vaikuttaa vain keskitaajuuteen ja voimakkuuteen.


title: Ekvalisaattori

text: Graafisissa taajuuskorjaimissa on joukko säätimiä, joista jokainen vaikuttaa tiettyyn taajuusalueeseen. Tyypillinen graafinen taajuuskorjain on niin kutsuttu terssikorjain, jossa ihmisen kuulema taajuusalue (n. 20 Hz - 20 kHz) katetaan 31 erikseen säädettävällä suotimella ja jossa vierekkäisten säätimien keskitaajuuksien suhde 5/4 vastaa isoa terssiä. Säätimet ovat vierekkäin niin, että vasemmalla ovat matalimpien ja oikealla korkeimpien taajuuksien säätimet. Tällöin tehdyt muokkaukset on nähtävissä visuaalisesti säätimien muodostamasta kuviosta.


title: Ekvalisaattori

text: Taajuuskorjaimia käytetään monin tavoin. Miksereissä olevilla taajuuskorjaimilla muokataan tyypillisesti jonkin mikrofonin tai muun äänilähteen tuottamaa ääntä, jotta se kuulostaisi halutulta. Graafisia taajuuskorjaimia käytetään usein mikserin lähdöissä muokkaamaan kokonaisuutta ennen vahvistimia ja kaiuttimia. Tällöin esimerkiksi tilassa häiritsevästi korostuvia taajuuksia voidaan leikata ja ääni saadaan kuulostamaan luonnollisemmalta.


title: Ekvalisaattori

text: Taajuuskorjainten toiminta perustuu analogisiin tai digitaalisiin suotimiin.


title: Näkymätön käsi

text: Näkymätön käsi on moraalifilosofi ja taloustieteilijä Adam Smithin käyttämä metafora hänen teoretisoimastaan sosiaalisesta mekanismista, jonka mukaan vapailla markkinoilla yksilöiden oman edun tavoittelu toimii samalla yhteisen edun hyväksi eli ihmiset toimivat ikään kuin yleistä etua ajavan ”näkymättömän käden” ohjaamina. Smith esitteli käsitteen alun perin teoksessaan "Moraalituntojen teoria" vuonna 1759, mutta se on tullut tunnetuksi varsinaisesti hänen pääteoksestaan "Kansojen varallisuus", jossa itse sana tosin mainitaan vain kerran.


title: Näkymätön käsi

text: Näkymättömän käden mekanismi vaatii muutaman perusteen: hinnan, tehokkuuden, markkinat ja ahneuden. Yksilö tekee laadukasta työtä tehokkaasti, jolloin tuote on hyvä ja halpa. Hän saa myytyä sen markkinoilla kaikille osapuolille sopivaan hintaan. Ostaja saa tarvitsemansa hyödykkeen ja myyjä/tuottaja työstään korvauksen. Kaupassa kaikki saavat mitä haluavat.


title: Näkymätön käsi

text: Vastaavanlaisia ajatuksia olivat esittäneet jo muut valistusajattelijat kuten Antti Chydenius ennen Smithiä. Näistä tunnetuimpia on Bernard Mandeville. Liberaalit ajattelijat halusivat osoittaa, että yhteiskunta toimii luhistumatta ilman vanhaa feodaaliajan hierarkkista järjestystäkin.


title: Näkymätön käsi

text: Ennen valistusaikaa oman edun tavoittelua pidettiin yhteisen hyvän vastaisena. Adam Smithin mukaan ”juuri yksilöiden oman edun tavoittelu mahdollistaa työjakoon perustuvan yhteiskunnan toiminnan”. Luottamuksemme siihen, että kauppoihin ilmestyy joka päivä ruokaa, ei perustu oletukseen maanviljelijöiden, teurastajien ja leipurien hyväntahtoisuudesta tai epäitsekkyydestä. Uskomme näin tapahtuvan siksi, että he huolehtivat omista eduistaan. Lisäksi Smith esitti, että ihmisten pyrkimyksellä edistää omaa taloudellista etuaan parhaalla mahdollisella tavalla on koko yhteiskunnan kannalta positiivisia seurauksia. Tälle ilmiölle Smith keksi nimen "näkymätön käsi".


title: Noopolitik

text: Noopolitik on amerikkalaisten informaatiosodankäynnin tutkijoiden John Arquillan ja David Ronfeldtn esittämä voimaan perustuvan reaalipolitiikan rinnalle nouseva, pehmeään voimaan, tietoon ja verkkoihin perustuva mielen (kreik. noos) politiikan muoto.


title: Noopolitik

text: Vertailussa noopolitiikan ja reaalipolitiikan välille saadaan seuraavia tuloksia (Noopolitik: s. 47):


title: Noopolitik

text: Verkko ja tieto liittyvät yhteen siten, että jakamalla olevaa tietoa verkkoon tarvitsijoille ja vain heille, tieto saadaan maksimaaliseen hyötykäyttöön. Toiseksi verkko mahdollistaa kaiken verkossa olevan tiedon, erilaisuuden hyödyntämisen. Näin muodostuu informaatioylivoimaa. Verkko ja tieto liittyvät mieleen sillä tavalla, että mieltä voidaan ohjata tai manipuloida toimittamalla sille verkon kautta "oikeaa" tietoa.


title: Noopolitik

text: Lopulta kaiken vaikuttamisen tavoite on vaikuttaa päättäjän mieleen, saada hänet tekemään haluttu päätös. Kaikkia koskeva ja liiankin tuttu esimerkki on mainonta. Tärkeää on oivaltaa, että poliitikot ovat samanlaisen, joskin täsmällisemmän vaikuttamisprosessin kohteita, kotimaasta ja ulkomailta. Tämä on tärkeää ainakin poliitikoille, niille jotka haluavat vaikuttaa ja niille, jotka haluavat valvoa poliittista vaikuttamista.


title: Noopolitik

text: Venäläisillä on oma terminsä tiedon avulla vaikuttamiseen. He puhuvat refleksiivisestä kontrollista. Kontrolloimalla ihmisen saamaa tietoa, kontrolloidaan hänen päätöksiä, saadaan ihminen tekemään haluttu päätös. Voidaan ajatella, että kaksoisagentit ovat yksi väline syöttää vastustajalle juuri edellä mainitussa merkityksessä haluttua tietoa.


title: Noopolitik

text: Verkon nousun taustalla voidaan nähdä:


title: Noopolitik

text: Verkko on noussut yhä keskeisemmäksi välineeksi monenlaisessa toiminnassa. Yritykset verkottuvat. Verkottunut yritys on rakenteena joustava. Siihen on helppo lisätä ja siitä on helppo ottaa pois osia. Tämä on oleellinen organisaation ominaisuus dynaamisessa ympäristössä. Sama koskee yhä enemmän politiikkaa. Kun uhkia ei voida varmasta identifioida ja/tai ne muuttuvat nopeasti, on edullista, että on monenlaista osaamista, erilaisuutta. Valtion kannalta merkittäväksi tulee sen turvallisuusverkko ja valtion turvallisuusorganisaatioiden monipuolinen osaaminen.


title: Noopolitik

text: Toiseksi verkko on yhä tärkeämpi kokonaisvaltaisen toiminnan lähteenä. Itsekäs, oman edun tavoittelu ihmisen ja organisaation toiminnan lähtökohtana kohtaa kasvavaa vastustusta. Esimerkiksi sopivat tästä optiot ja meneillään (2003 - 2004) oleva USA:n oman öljynhankintansa turvaaminen Irakissa.


title: Noopolitik

text: Muutos on merkittävä, se kohdistuu toiminnan aivan pohjalla oleviin lähtökohtiin, arvoihin. Muutos ei tapahdu hetkessä, yleensä muutokseen tarvitaan aikaa, suurta määrää ja katastrofeja.


title: Noopolitik

text: Avoimien, monimutkaisten ja dynaamisten järjestelmien ongelmat ovat tyypillisesti yhä enemmän "ilkeitä". Termi tulee professori Markku Sotaraudalta. Ilkeitä ongelmia ei voi ratkaista, koska ne muuttuvat ratkaisuyrityksen aikana. Ilkeitä ongelmia voidaan vain hallita tiedolla. Tarvitaan siis kasvava määrä tietotyöläisiä hallitsemaan ilkeitä ongelmia. Tässäkin tieto ohjaa toimintaa ja saatavasta tiedosta riippuu miten ja minne toiminta ohjautuu.


title: Noopolitik

text: Lopulta dynaamisessa ympäristössä voi ennakoida vain rajallisesti. On luotava verkko, erilaista osaamista, joka on valmis vastaanottamaan yllätyksiä. Kun yllätyksetkin ovat arkipäivää on harjoiteltava niiden kanssa toimimista, harjoiteltava dynaamista, moniosaamista sisältävää verkottunutta johtamistoimintaa.


title: Noopolitik

text: Myös Manuel Castells korostaa verkottuneen toiminnan, verkostoyhteiskunnan merkitystä. Valta ei katoa, mutta sen muoto muuttuu. Valta on yhä enemmän hajaantunut hyvinvoinnin, informaation ja mielikuvien verkkoihin, jotka kiertävät ja muuttuvat vaihtelevan geometrian ja uudelleen materialisoituneen maantieteen järjestelmissä. Castells kuvaa selvästi noopolitiikkaa.


title: Noopolitik

text: Internet on aivan oleellinen osa uutta politiikkaa, se on uuden politiikan infrastruktuuri. Meksikon mitätön Zapatistas-sissiliike sai ajettua asiaansa merkittävästi 1990-luvun alussa kun se pääsi kansainväliseen globaaliin mediaan, Internetiin. Merkittävä osa nykyaikaisten terroristi- tai vapaustaistelijaliikkeiden toiminnasta muodostuu yleensäkin internetistä. Esimerkkeinä vaikka tšetšeenit, Hamas ja Islamilainen Jihad. Vastaavasti näiden Internet-toimintaa pyritään rajoittamaan, esimerkkinä Venäjän hyökkäykset tšetšeenien sivuja vastaan 1999.


title: Noopolitik

text: Jo vuonna 1980 suomalainen aivotutkija Matti Bergström näki tämän kehityksen: "Hermoston vaikutus maapallon luontoon jäi suhteellisen vähäiseksi siihen asti, että yksilöiden välinen kommunikaatio pääsi kehittymän riittävän voimakkaaksi ja tehokkaaksi. Tämä vastikään tapahtunut kehitys onkin itse asiassa ollut se tekijä, joka on muodostunut nykyisten ongelmiemme laukaisijaksi. Ihmiskunnan koko kapasiteetti alkaa vaikuttaa yhtenäisenä tekijänä maapallolla".


title: Noopolitik

text: Globaalin verkon mielen tiedossa internetin lisäksi merkittäviä ovat globaalit tiedotusvälineet, media, esimerkiksi BBC, CNN, Voice of America ja Al Jazeera. Merkittävä muutos on se, että median aiempi tietoa välittävä rooli on muuttunut kriisin osapuoleksi. Media vaikuttaa siihen mistä tulee kriisi ja miten se kehittyy. Tästä esimerkkinä on Somalia 1993: Yhdysvallat meni sinne median takia (nälkää näkevät somalilapset televisiossa) ja Yhdysvallat tuli sieltä pois median takia (Yhdysvaltain sotilaiden ruumiiden ja yhden vangin brutaali kohtelu, jälleen televisiossa). Mitätön taktinen tieto päässessään globaaliin mediaan saa parhaimmillaan (pahimmillaan) aikaan strategisen vaikutuksen, politiikan muutoksen. Tämä on noopolitiikkaa parhaimmillaan! Edellä mainitusta syystä Bushin neuvonantaja Condoleezza Rice pyysi mediaa olemaan välittämättä Osama bin Ladenin viestejä 11.9.2001 jälkeen.


title: Noopolitik

text: Yleisesti sähköinen joukkotiedotus on niin tärkeä, että se on säännöllisesti tuhottu viimeaikaisissa sodissa mm. Persianlahdella 1991, Tšetšeniassa 1994–1997 ja 1999–2002, Bosniassa 1993–1996, Kosovossa 1999, Afganistanissa 2001–2002 ja Palestiinassa 2000–2002.


title: Noopolitik

text: Tuhoamisen noopolitiikkaan liittyvä tavoite on eristää valtio muusta maailmasta, siis estää kohdevaltiota vaikuttamista globaaleissa verkoissa ja globaalilla tiedolla.John Arquilla & David Ronfeldt: The promise of noopolitik


title: Martin Ebbertz

text: Martin Ebbertz (s. 1962 Aachen) on saksalainen kirjailija.


title: Martin Ebbertz

text: Ebbertz vietti lapsuutensa Prümissä (Eifelissa). Hän opiskeli Freiburgissa, Münsterissä ja Frankfurtissa germanistiikkaa, filosofiaa ja historiaa ja työskenteli myös kirpputori- ja antiikkimyyjänä.


title: Martin Ebbertz

text: Ebbertz piti kirjallisia kabaree-esityksiä ("Gegen den Strich") yhdessä Sibylle Hummelin kanssa mm. Münsterissä, Freiburgissa ja Kölnissä. Hän johti vuonna 1991 käsikirjoitusryhmää "Monasterium"-elokuvahankkeessa ja työskenteli vuoden opettajana Jarnyssa, Ranskassa. Vuonna 1992 ilmestyi hänen ensimmäinen lastenkirjansa (Josef, der zu den Indianern will).


title: Martin Ebbertz

text: Tämän jälkeen Ebbertz on ollut vapaana kirjailijana, ensin Frankfurt am Mainissa, sitten 5 vuotta Thessalonikissa, Kreikassa ja keväästä 2000 lähtien vaimonsa ja kahden lapsensa kanssa Boppardissa, Reinin varrella.


title: Olympiastadion

text: Olympiastadion on olympialaisten avajaisissa ja päättäjäisissä käytetty stadion:


title: Reaalipolitiikka

text: Reaalipolitiikka () on ulkopolitiikkaa, joka pyrkii sopeutumaan vallitseviin oloihin ja sivuuttamaan periaatteelliset, ideologiset tai moraaliset seikat. Se on "mahdollisen politiikkaa", jossa periaatteet jäävät toisarvoisiksi.


title: Reaalipolitiikka

text: Sanan alkuperä on 1800-luvulla, jolloin vastayhdistyneen Saksan kansleri Otto von Bismarck viittasi sillä Euroopan mahtivaltioiden kuningashuoneiden keskinäiseen valtapeliin. Muilla kielillä käytetään yleensä alkuperäistä saksankielistä muotoa "Realpolitik", joka juontuu sanoista "real" (todellinen, aktuaalinen) ja "Politik" (politiikka).


title: Reaalipolitiikka

text: Reaalipolitiikan tärkeimpänä sisältönä on mukautuminen vallitseviin tosiasioihin ilman ideologista sitoutumista. Kuitenkin 1800-luvulla "kansallinen ylpeys" saneli sen, miten pitkälle käytännössä voitiin joustavaa ulkopolitiikkaa toteuttaa. "Realpolitikin" alkuunpanneen järjestelmän romahdus tapahtuikin ensimmäisen maailmansodan myötä.


title: Reaalipolitiikka

text: Euroopan kuningashuoneiden hegemonian murruttua reaalipolitiikka alkoi tarkoittaa yhä enemmän myös uusien valtiomahtien, kuten Yhdysvaltojen ja Neuvostoliiton, harjoittamaa politiikkaa. Näiden valtioiden ympärille muodostuneet blokit ajautuivat kylmän sodan aikana ydinasevarustelun takia kauhun tasapainoon, joka pakotti molemmat osapuolet noudattamaan reaalipolitiikkaa.


title: Reaalipolitiikka

text: Reaalipolitiikkaa on arvosteltu periaatteettomaksi opportunismiksi. Esimerkiksi Länsi-Saksan liittokansleri Willy Brandtin aloittama lähentyminen Neuvostoliittoa kohtaan oli hänen vastustajiensa mielestä opportunismia.


title: John Arquilla

text: John Arquilla (s. 1954) on merkittävä amerikkalainen informaatio- ja verkostokeskeisen sodankäynnin tutkija.


title: David Ronfeldt

text: David Ronfeldt on merkittävä amerikkalainen informaatio- ja verkostokeskeisen sodankäynnin tutkija. Hän on suoittanut tohtorin tutkinnon Stanfordin yliopistossa, ja toimii tutkijana RANDissa.


title: ADC

text: ADC voi tarkoittaa ainakin seuraavia:


title: IDEA

text: IDEA (International Data Encryption Algorithm) on kryptografisesti vahva 64-bittinen lohkosalaaja, jonka avaimen pituus on 128 bittiä.


title: IDEA

text: Selkokielinen lohko on 64-bittiä, joka käsitellään neljässä 16-bittisessä lohkossa.


title: IDEA

text: IDEA on kehitetty ETH Zürichissa vuonna 1991. Se on patentoitu Yhdysvalloissa ja monissa Euroopan maissa.


title: IDEA

text: IDEAa käyttää esimerkiksi PGP:ssä (Pretty Good Privacy).


title: IDEA

text: Slashdotin haastattelussa vuonna 1999 Bruce Schneier kommentoi että ei enää suosittele IDEA-algoritmin käyttöä.


title: IDEA

text: IDEA-algoritmia on ehdotettu laajennettavaksi modernien vaatimuksien mukaisiksi.


title: Infrastruktuuri

text: Yhteiskunnan infrastruktuuri (perusrakenteet ja varusrakenne) muodostuu niistä palveluista ja rakenteista, jotka mahdollistavat yhteiskunnan toiminnan. Infrastruktuuri jakautuu sosiaaliseen ja tekniseen infrastruktuuriin.


title: Infrastruktuuri

text: Sosiaalinen infrastruktuuri sisältää julkiset ja yksityiset palvelut.


title: Infrastruktuuri

text: Teknisen infrastruktuuriin piiriin kuuluvat liikenneverkot, energiahuollon verkostot, jätehuolto, vesihuolto (vedenotto, -puhdistus ja -jakelu, sade- ja jätevesiviemärit sekä jäteveden puhdistus), tietoliikenneverkot sekä niin sanottu sinivihreä infrastruktuuri eli viher- ja vesialueet.


title: Infrastruktuuri

text: Lisäksi infrastruktuuriin kuuluvat rakennukset, satamat, lentokentät sekä nykyiset sähköiset ohjelmistot ja palvelut ja näiden yhdessä muodostamat verkostot. Infrastruktuurin omistus ja ylläpito voi olla yksityistä tai julkisen vallan käsissä.


title: Infrastruktuuri

text: "Infrastruktuuri" (alussa latinan sana "infra", siis: "alusrakenne") on pohjana oleva rakenne, johon laajempi ja moninaisempi toiminta tukeutuu.


title: Infrastruktuuri

text: Yhteiskunnan toiminnoille tärkeimpiä infrastruktuureja kutsutaan kriittisiksi infrastruktuureiksi. Useat yhteiskunnan eri alat, esimerkiksi pankki- ja rahoitusala, liikenne ja jakelu, energia, yleishyödylliset laitokset, terveydenhuolto, elintarvikehuolto, viestintä ja tärkeimmät valtion palvelut sisältävät osin kriittistä infrastruktuuria. Se, mitä aloja ja toimintoja käsite sisältää vaihtelee eri maissa.


title: Infrastruktuuri

text: Jotkin kriittiset osatekijät näillä aloilla eivät perinteisessä mielessä ole varsinaisesti "infrastruktuuria", vaan "toimintoja": verkostoja tai toimitusketjuja, joita käytetään tärkeiden tuotteiden tai palvelujen jakelussa. Esimerkiksi elintarvikkeiden tai veden toimitus kaupunkialueille on riippuvainen eräistä keskeisistä fyysisistä laitteista, mutta myös tuottajien, jalostajien, valmistajien, jakelijoiden ja jälleenmyyjien muodostamasta monimutkaisesta toimintaverkostosta.


title: Infrastruktuuri

text: Kriittinen infrastruktuuri voidaan myös jakaa "fyysiseen" ja "digitaaliseen" infrastruktuuriin.


title: Infrastruktuuri

text: Suomessa kriittisiin infrastruktuureihin kuuluvat seuraavat:


title: Infrastruktuuri

text: Suomalaisen yhteiskunnan kehitys voidaan ajatella sarjana eri vaiheita: vuosisadan alussa painopisteenä oli tuotannollis-tekninen infrastruktuuri (esimerkiksi rautatiet, tiestö, viemäri-, juomavesi- ja puhelinverkostot). Seuraavana vuorossa olivat koulu- ja terveydenhoitojärjestelmät, sosiaaliset palvelujärjestelmät ja sosiaalista yhdenmukaisuutta lisäävät erilaiset tulonsiirtomekanismit. Nykyisin tuo luotu kokonaisuus on pidettävä koossa yhteiskunnan poliittisilla päätöksillä. Uuden rakennettavan infrastruktuurin painopiste on siirtynyt tietoverkostoihin.


title: Maxwellin yhtälöt

text: Maxwellin yhtälöt ovat neljän yhtälön kokoelma, joka kuvaa sähköisten ja magneettisten kenttien käyttäytymistä ja niiden vuorovaikutusta. Yhdessä väliainerelaatioiden ja Lorentzin voiman kanssa Maxwellin yhtälöt mallintavat koko sähkömagneettisen luonnonilmiön makroskooppisessa mittakaavassa. Yhtälöt on nimetty fyysikko James Clerk Maxwellin mukaan.


title: Maxwellin yhtälöt

text: Maxwellin yhtälöt kuvaavat neljää sähkö- ja magnetismiopin perusominaisuutta:


title: Maxwellin yhtälöt

text: Maxwell kuvasi nämä ilmiöt vuonna 1861 ilmestyneessä artikkelissaan On Physical Lines of Force yhtälöissä, jotka Oliver Heaviside vuonna 1884 kokosi nykyisin tunnetuiksi neljäksi yhtälöksi käyttäen vasta kehitetyn vektorianalyysin merkintätapaa.


title: Maxwellin yhtälöt

text: Maxwell myös näytti, kuinka yhtälöt ennustivat vaihtuvien sähkömagneettisten aaltojen etenevän tyhjässä avaruudessa nopeudella, joka voitiin laskea sähkö- ja magneettiopissa tunnettujen luonnonvakioiden avulla ja joka laskujen mukaan näytti olevan sama kuin valonnopeus. Tästä hän päätteli, että valo koostuukin juuri sähkömagneettisista aalloista. Myöhemmin vuonna 1888 Heinrich Hertz osoitti, että valonnopeudella eteneviä sähkömagneettisia aaltoja, tosin pidempiaaltoisia ja silmälle näkymättömiä, voitiinkin saada aikaan sähkömagneettisten värähtelypiirien avulla. Niitä sanotaan nykyisin radioaalloiksi. Maxwellin yhtälöistä seuraava valon vakioinen nopeus tyhjiössä oli myöhemmin Einsteinin suhteellisuusteorian peruspostulaatteja. Suhteellisuusteorian mukaan Maxwellin yhtälöt pätevätkin sellaisenaan kaikissa inertiaalijärjestelmissä, eikä Maxwellin yhtälöihin siten tarvinnut tehdä lisäyksiä tai korjauksia suhteellisuusteorian myötä 1900-luvun alussa.


title: Maxwellin yhtälöt

text: Maxwellin yhtälöt ovat siinä mielessä nykyaikaisen yhteiskunnan keskeistä pohjaa, että suuri osa sähkötekniikasta (sähkömoottorit, sähkön tuotanto, sähkön siirto, valokaapelit, radiot, lankapuhelin, tutkat jne.) perustuu sähkömagnetismiin, jota Maxwellin yhtälöt kuvaavat. Tosin usein sähkötekniikan sovelluksien mallintamiseen käytetään Maxwellin yhtälöiden kuvaaman sähkömagneettisen mallin tilannekohtaisia approksimaatioita, kuten esimerkiksi piiriteoriaa (Kirchhoffin piirilait). Tiedettä popularisoinut fyysikko Richard Feynman totesi kirjassaan Feynman Lectures on Physics, että tuhansien vuosien kuluttua tuskin on epäilystä, etteikö ihmiskunnan 1800-luvun merkittävin tapahtuma olisi ollut nämä Maxwellin löytämät sähködynamiikan, eli klassisen sähkömagnetismin lait.


title: Maxwellin yhtälöt

text: Maxwellin yhtälöt voidaan esittää tarpeen mukaan joko differentiaali- tai integraalimuodossa.


title: Maxwellin yhtälöt

text: Differentiaalimuodossaan Maxwellin yhtälöt kuvaavat kuinka sähkömagneettiset vektorikentät vastaavat toisiaan pisteittäin. Kaksi ensimmäistä yhtälöä ovat Gaussin lait sähkö- ja magneettikentille, kolmas Faradayn induktiolaki ja viimeinen Ampère-Maxwellin laki. Differentiaalimuotoiset yhtälöt ovat


title: Maxwellin yhtälöt

text: missä


title: Maxwellin yhtälöt

text: Näissä merkintä formula_6 (nabla piste) tarkoittaa vektorifunktion divergenssiä eli lähteisyyttä (yksikkönä 1/m). Merkintä formula_7 (nabla risti) sen roottoria eli pyörteisyyttä (yksikkönä 1/m).


title: Maxwellin yhtälöt

text: Integraalimuodossa Maxwellin yhtälöt kuvaavat, miten sähkömagneettiset kentät riippuvat toisistaan, kun niitä integroidaan makroskooppisten kappaleiden yli. Integraalimuoto on erityisen hyödyllinen kenttien määrittämisessä, kun tutkittava geometria sallii symmetrioiden hyödyntämisen. Integraalimuotoiset Maxwellin yhtälöt ovat


title: Maxwellin yhtälöt

text: missä D, formula_5, B, E, H, J ovat kuten edellä ja


title: Maxwellin yhtälöt

text: Eri sähkömagneettiset kentät riippuvat toisistaan lineaarisissa väliainessa seuraavasti:


title: Maxwellin yhtälöt

text: missä:


title: Maxwellin yhtälöt

text: Tyhjiössä Maxwellin yhtälöt kirjoitetaan muodossa


title: Maxwellin yhtälöt

text: Tyhjiössä vuontiheyksien (D ja B) sekä kenttävoimakkuuksien (E ja H) suhteet ovat yleisiä luonnonvakioita: formula_32, sähkövakio, joka nykyisissä SI-yksiköissä on = 8,854 · 10 As/Vm, ja vastaavasti formula_33 = 1,2566 10 Vs/Am, magneettivakio. Maxwellin yhtälöistä seuraa, että tyhjiössä sähkömagneettiset aallot etenevät nopeudella


title: Maxwellin yhtälöt

text: ja osoittautui, että näin laskettu nopeus, noin 3 · 10 m/s, oli sama kuin valonnopeus.


title: Maxwellin yhtälöt

text: Maxwellin yhtälöt on laadittu olettaen, että magneettisia monopoleja ei ole olemassa. Sellaisia ei ole myöhemminkään havaittu, mutta eräissä nykyisen hiukkasfysiikan teorioissa sellaisten olemassaoloa pidetään mahdollisena. Jos sellaisia löydetään, voidaan Maxwellin yhtälöihin kuitenkin melko luontevasti lisätä niiden edellyttämät termit. Tällöin yhtälöt saisivat alkuperäistä symmetrisemmän muodon.


title: Maxwellin yhtälöt

text: Yksittäiset yhtälöt:


title: Maxwellin yhtälöt

text: Muuta aiheeseen liittyvää:


title: Refleksiivinen kontrolli

text: Refleksiivinen kontrolli on psykologinen teoria, jossa kontrolloimalla kohteen saamaa tietoa, saadaan kohde tekemään vaikuttajan haluamia päätöksiä näennäisesti itsenäisesti. Kohde voi olla oman tai vieraan valtion väestö, asevoimat, komentaja tai muu yksilö. Joidenkin lähteiden mukaan refleksiivinen kontrolli on länsimaisen "uutisoinnin" ja julkaisemisen alati piilevästi laajeneva tauti.


title: Refleksiivinen kontrolli

text: Yhdysvaltain presidentin Ronald Reaganin tähtien sota -hanketta voitaneen pitää refleksiivisenä kontrollina, jolla Neuvostoliitto pyrittiin uuvuttamaan taloudellisesti.


title: Kansainvälinen rikollisuus

text: Kansainvälinen rikollisuus voi tarkoittaa esimerkiksi rikosta kansainvälistä oikeutta vastaan, rikosta ihmisyyttä vastaan tai sotarikosta. Käsite voi viitata myös rajat ylittävään huumekauppaan, asekauppaan, rahanpesuun tai ihmiskauppaan.


title: Kansainvälinen rikollisuus

text: Kansainvälisesti rajat ylittävä rikollisuuden torjunta ja rikostutkinta ovat avainasemassa. Interpol on kansainvälinen 192 jäsenvaltion muodostama poliisiorganisaatio.


title: Kansainvälinen rikollisuus

text: Interpolin päätavoitteet vuodella 2017 olivat:Kansainvälisen rikollisuuden torjunnan avainasemassa on tietojen vaihto. Kansainväliset organisaatio kuten Interpol ylläpitää useita tietokantoja tai rekistereitä. Heillä on mm yli 205000 henkilötietokanta rikollisista ja kadonneista. Lisäksi on DNA profiileja 83 maasta ja yli 170000 DNA profiilia. Sormenjälki tietokannassa on yli 180000 henkilön sormenjäljet.


title: Kansainvälinen rikollisuus

text: Muita Interpolin rekistereita EU:n parlamentissa rikollisuutta, korruptiota ja rahanpesua tutkii erityisvaliokunta (CRIM). EU-alueella rikollisuuden ehkäisyä suorittaa Europol. Tällä hetkellä tutkinnassa yli 5 000 järjestäytyneen rikollisuuden ryhmää, jotka toimivat kansainvälisesti. Vuonna 2013 vastaava luku oli 3 600 kansainvälistä ryhmää. Määrän kasvua selostaa mm ryhminen pienentyminen, kansainvälisen rikollisuuden siirtyminen internettiin ja kyberrikollisuuteen. Viimeisten vuosien aikana yli 180 eri kansallisuutta on ollut osallisena järjestäytyneessä rikollisuudessa, mutta 60 % rikoksista on kuitenkin EU jäsenvaltion kansalaisten käsialaa.


title: Kansainvälinen rikollisuus

text: Interpol arvoi, että 70 % järjestäytyneen rikollisuuden ryhmistä operoi useammassa kuin kolmessa maassa. Lisäksi 45 % järjestäytyneestä rikollisuudesta on osallisena useammassa rikoksessa.


title: Kansainvälinen rikollisuus

text: Europolin järjestäytyneen rikollisuuden yksikkö on listannut kahdeksan pääaluetta. Yleisesti arvioidaan, että EU:ssa tuotetaan vuosittain 110 miljardia euroa rikollisin keinoin. Rikollisestä toiminnasta ja rahanpesusta peräisin oleva raha saattaa päätyä terrorismin rahoitukseen. EU maissa rahanpesu on rikos, mutta rangaistuksissa on eroja. Rahanpesu tarkoittaa käteisen rahan viemistä rajan yli, tällä hetkellä ilmoitusvelvollisuusraja on 10.000 EUR.


title: Kansainvälinen rikollisuus

text: Operaatio Käärme esimerkiksi iski kansainväliseen organisoituun rahanpesuun. Rikollisjärjestö toimi pääasiassa Espanjassa ja koostui Kiinan kansalaisista, jotka pesivät kuuden vuoden aikana yli 300 miljoonaa Etelä-Euroopan maissa. Verkosto toi Eurooppaan erilaisia väärennettyjä tuotteita mm. väärentämällä asiakirjoja. Rikosryhmittymällä oli käytössä monitukaiset yritysrakenteet useiden EU jäsenvalioiden alueilla.


title: Kansainvälinen rikollisuus

text:
Yksi isoimmista EU:n prioriteeteistä on terrosimin torjunta. Selkeä suunnan muutos tapahtui vuoden 2015 Pariisin iskujen jälkeen. Vuonna 2017 kuolinuhreja sisältäneitä iskuja tehtiin kuudessa EU-maassa, joissa kuoli 62 ihmistä ja loukkantuneita oli yli 800. Pidätyksiä tehtiin 705 kappaletta yhteensä 18 jäsenmaassa, joista 373 kpl tehtiin Ranskassa. Unionin tasolla Europolin alaisuudessa toimii Euroopan terrorismin torjuntakeskus, joka taistelee terrorismia vastaan. Terrorismintorjuntakeskus tekee yhteistyötä jäsenvaltioiden viranomaisten kanssa ja Euroopan kyberturvallisuuskeskusen (EC3) sekä salakuljetuksia tutkivan eurooppalaisen keskuksen (EMSC) kanssa.
Vuoden 2017 luvut sisältävät epäonnistuneen ja onnistuneet iskut. Vuoden 2017 luvuista 76 kpl iskujen määrästä tapahtui Iso-Britanniasta. Vuoden 2016 pidätetyistä suurin osa oli jihadisteja. Terroristien rahoituksesta 40 % uskotaan tulevan rikollisuuden kautta


title: Kansainvälinen ilmailuliitto

text: Kansainvälinen ilmailuliitto (, lyhenne FAI) on kansainvälinen 14. lokakuuta 1905 perustettu järjestö, joka ylläpitää ilmailun kansainvälistä harraste- ja kilpailutoimintaa sekä niihin ja avaruuslentoihin liittyviä ennätyksiä.


title: Kansainvälinen ilmailuliitto

text: 10. kesäkuuta 1905 kreivi Henri de la Vaulx, Ranskan ilmailuseuran varapuheenjohtaja, majuri Moedebeck Saksan ilmalaivaseurasta ja Fernand Jacobs, Belgian ilmailukerhon puheenjohtaja, pitivät esityksen Brysselin olympiakongressille aikeestaan perustaa "Fédération Aéronautique Internationale"-järjestö. Ehdotus sai hyvän vastaanoton.


title: Kansainvälinen ilmailuliitto

text: 12. lokakuuta 1905 kansainvälinen ilmailukonferessi kokoontui Pariisissa. Kahden päivän debatin jälkeen Belgia, Ranska, Saksa, Englanti, Italia, Espanja, Sveitsi ja Yhdysvallat hyväksyivat seuran peruskirjan ja Fédération Aéronautique Internationale perustettiin 14. lokakuuta 1905. Alun alkujaan FAI alkoi tilastoida lentämiseen liittyviä ennätyksiä.


title: Kansainvälinen ilmailuliitto

text: Vuonna 2010 sen puheenjohtajaksi valittiin ruotsalainen lääkäri ja ilmapalloiluharrastaja John Grubbström.


title: Kansainvälinen ilmailuliitto

text: Se jakautuu seuraaviin komissioiksi nimettyihin työryhmiin


title: Kansainvälinen ilmailuliitto

text: Maailmanennätystilastoja FAI pitää seuraavista aiheista


title: The Wall

text: The Wall on Pink Floydin vuonna 1979 julkaisema tupla-albumi, jonka pohjalta on tehty myös elokuva. Albumin sanoitti ja sävelsi yhtyeen basisti Roger Waters. Levy on konseptialbumi, ja sen kappaleet kertovat miehestä nimeltä Pink, joka on joutunut lapsesta asti yhteiskunnan, äitinsä ja koulun piinaamaksi. Pinkin isä kuoli toisen maailmansodan aikana. Nämä kokemukset saavat Pinkin aloittamaan kuvitteellisen muurin rakentamisen, jolloin kaikki vastaiskut ovat vain ”Another brick in The Wall”, eli uusi tiili tähän muuriin. Lopulta Pink pakenee lopullisesti muurin taakse omaan maailmaansa, jossa hän muun muassa kuvittelee olevansa fasistinen diktaattori.


title: The Wall

text: Albumin tunnetuimmat kappaleet ovat ”Another Brick in the Wall Pt. 2” ja ”Comfortably Numb”. Albumi on myynyt Yhdysvalloissa RIAA:n mukaan 23-kertaista platinaa (11,5 miljoonaa, tupla-albumina), joten se on yhtyeen toiseksi myydyin albumi, myydyimpänä "The Dark Side of the Moon" vuodelta 1973. "Rolling Stone" -musiikkilehti valitsi "The Wallin" kaikkien aikojen 87. parhaaksi albumiksi Top 500 -albumilistallaan.


title: The Wall

text: Albumin teon aikoihin yhtye oli hajanaisessa tilassa. Roger Waters vastasi lähes kaikesta uudesta kappalemateriaalista. Levyn valmistumisen aikoihin Waters junaili kosketinsoittaja Richard Wrightille potkut yhtyeestä. Syynä oli se, että Wright ei juuri ollut mukana levyn teossa. Hän ei ollut äänittänyt omia osuuksiaan ja muut joutuivat äänittämään niitä. Tämän myöntävät myös Nick Mason ja David Gilmour. Wright osallistui kuitenkin albumin konsertteihin palkattuna muusikkona. Lopulta Wright itse sai eniten rahaa albumin konserteista sillä hänen ei pitänyt osallistua konserttien kustannuksiin kiertueen ollessa tappiollinen.


title: The Wall

text: The Wallia esitettiin vuosina 1980 ja 1981 Los Angelesissa, New Yorkissa, Lontoossa ja Dortmundissa. Konsertteja oli yhteensä 31. Konserttien suhteellisen vähäinen määrä johtui esitysten suurista rakennuskustannuksista. Esitykseen kuului yleisön ja yhtyeen väliin rakennettu valtava muuri, joka hajotettiin esityksen lopuksi. Tämän lisäksi show sisälsi Pink Floydin vakiorekvisiittaa kuten suuria näyttöjä, lentäviä sikoja ja runsaasti pyrotekniikkaa. Konserteista julkaistiin 2000 livealbumi "".


title: The Wall

text: Roger Waters esitti "The Wall" -albumin kokonaisuudessaan ”The Wall Live” maailmankiertueella vuosina 2010 ja 2011 jolloin se esitettiin myös Suomessa Hartwall Areenalla 27.–28. huhtikuuta 2011.


title: The Wall

text: Albumi kertoo tarinan päähenkilöstä nimeltä Pink. Hän kokee elämässään suuria kolauksia ja pettymyksiä jo lapsuudestaan saakka. Hänen isänsä kuoli toisessa maailmansodassa (”Bring the Boys Back Home”), hänen ylisuojeleva äitinsä tukahduttaa hänen valinnanvapauttansa (”Mother”) ja hänen koulunopettajansa on tyrannimainen, joka haluaa muokata hänestä ja luokanoppilaista heidän ihannekansalaisiksi vasten oppilaiden tahtoa (”The Happiest Days of Our Lives”). Pink alkaa syrjäytyä muusta maailmasta voidakseen suojella itseään tuskalta. Jokainen huono kokemus on ”vain uusi tiili muuriin” (”Another Brick in the Wall”). Pink alkaa rakentaa sosiaalista muuria hänen ja muun yhteiskunnan välille, joka kuitenkin keskeytyy kun hänestä tulee rocktähti ja hän menee naimisiin.


title: The Wall

text: Hänen vaimonsa kuitenkin pettää häntä ja Pink alkaa vaipua masennukseen ja tulee katkeraksi ja jatkaa muurin rakentamista (”Another Brick in the Wall Pt. 3”). Ensimmäisen levyn lopussa hänen muurinsa on valmis (”Goodbye Cruel World”).


title: The Wall

text: Pink menettää mielenterveytensä muurin sisällä, mutta joutuu tekemisiin muiden ihmisten kanssa, sillä hän on vielä suosittu rockmuusikko, joten hänen pitää konsertoida vasten hänen tahtoaan (”The Show Must Go on”). Hän ei kuitenkaan fyysisesti jaksa, joten hän saa huumaavaa ainetta (”Comfortably Numb”). Huumetokkurassa Pink alkaa kuvitella olevansa natsijohtaja ja hän kuvittelee hänen rock-konserttiensa olevan jonkinlaisia kokouksia, jossa fanit ovatkin hänen miehiään (”In the Flesh” ja ”Run Like Hell”). Kuitenkin osa hänestä taistelee tätä vastaan ja hän laittaa itsensä oikeuteen, jossa kaikki häntä vahingoittaneet osapuolet puolustelevat itseään (”The Trial”). Opettaja puolustelee että hänen vaimonsa pakotti hänet tekemäänsä vääryyteen. Vaimo syyttää Pinkiä itse kylmyydestä häntä kohtaan. Äiti taas ei halunnut menettää Pinkiä kuten hän menetti Pinkin isänkin. Vaimo osoittaa että Pink itse on osallisesti syyllinen kohtaloonsa sillä hän käyttäytyi itse kylmästi vaimoaan kohtaan ja piti kaiken sisällään kyselemättä muilta osapuolilta heidän näkökulmaansa. Perusteluiden jälkeen Tuomari käskee hänen rikkoa muurin. Pink jää muurin ulkopuolelle, mutta ei kerrota mitä Pinkille loppujen lopuksi käy (”Outside the Wall”).


title: Ennio Morricone

text: Ennio Morricone (s. 10. marraskuuta 1928 Rooma, Italia) on italialainen säveltäjä, joka tunnetaan erityisesti yli 500 elokuvaan säveltämästään musiikista. Tunnetuimmat sävellyksensä hän teki Sergio Leonen 1960-luvulla ohjaamiin spagettiwesterneihin.


title: Ennio Morricone

text: Morricone syntyi Roomassa 10. marraskuuta 1928. Hänen isänsä oli trumpetinsoittaja, joka soitti jazzia ja oopperaa, ja joskus elokuvamusiikkia. Nuorena Morricone opiskeli musiikkia roomalaisessa Santa Cecilia -konservatoriossa. Hän alkoi kirjoittaa televisiomusiikkia vuonna 1960, ja hänen ensimmäinen elokuvatyönsä oli "Kourallinen dollareita" (1964). Sitä seurasivat elokuvasarjan jatko-osat ja niiden jälkeen satoja muitakin elokuvia. Vuonna 1984 Morricone perusti Institute of Research for Musical Theatre (IRTEM) -instituutin.


title: Ennio Morricone

text: Morricone on ollut naimisissa Maria Travian kanssa 13. lokakuuta 1956 lähtien. Heillä on neljä lasta.


title: Ennio Morricone

text: Morriconen suuhun oli laitettu saksankielisen "Playboyn" julkaisemassa ”haastattelussa” perättömiä lausuntoja Quentin Tarantinosta. Artikkeli oli todellisuudessa tyhjästä keksitty, ja sekä "Playboy" että Morricone ovat sanoneet nostavansa artikkelin vuoksi oikeusjutun. Artikkelia oli ehditty siteerata monilla viihdesivustoilla.


title: Ennio Morricone

text: Morriconelle luovutettiin kunnia-Oscar elämäntyöstä Oscar-gaalassa 2007. Yhdeksän vuotta myöhemmin vuoden 2016 gaalassa hänet palkittiin "The Hateful Eight" -elokuvasta parhaan musiikin Oscarilla. Hän oli ollut aiemmin viidesti Oscar-ehdokkaana, ensimmäisen kerran elokuvasta "Onnellisten aika" (1978). Palkitsemisen aikaan 87-vuotias Morricone on kenties iäkkäin Oscar-palkittu, jos kunniapalkintoja ei lasketa. Morricone on saanut urallaan myös muun muassa kuusi Bafta-palkintoa, kolme Golden Globea ja yhden Grammy-palkinnon.


title: Ural

text: Ural tarkoittaa seuraavia asioita:


title: Ural (vuoristo)

text: Ural eli Uralvuoret tai Uralvuoristo tai Uralin vuoristo (, ) on noin 2 500 kilometrin pituinen, pohjois–etelä-suuntainen vuoristo Venäjällä ja Kazakstanissa. Ural jakaa Euraasian mantereen pohjoisosan Eurooppaan ja Aasiaan ja muodostaa siis osan näiden maanosien maantieteellistä rajalinjaa. Ural muodostaa myös Siperian länsirajan. Ural ulottuu etelässä Kazakstanin aroilta pohjoiseen Jäämerelle. Ural on syntynyt, kun Euroopan ja Aasian mannerlaatat ovat kauan sitten törmänneet toisiinsa ja poimuttuneet.


title: Ural (vuoristo)

text: Termi ”Ural” on peräisin turkkilaisten kielten vyötä merkitsevästä sanasta. Tämä ”kivivyö” ulottuu Karanmereltä Kazakstanin aroille 2 000 kilometrin matkalla. Se muodostuu useista rinnakkaisista vuorijonoista ja niiden välisistä syvistä jokilaaksoista. Uralin vuoristo on perinteisesti jaettu kolmeen osaan: pohjois-, keski- ja eteläosaan. Uralin länsi- ja itärinteet poikkeavat toisistaan monin tavoin. Tämän vuoksi vuoriston ympäristökin jaetaan kuuteen osaan: pohjoiseen, keskiseen ja eteläiseen Cis-Uraliin, jotka ovat Uralin länsirinteitä, ja pohjoiseen, keskiseen ja eteläiseen Trans-Uraliin, jotka ovat itärinteitä. Nämä kaikki osat eroavat toisistaan myös ekologisesti.


title: Ural (vuoristo)

text:
Maantieteellisessa kirjallisuudessa käsitteellä ”Ural” on monia merkityksiä. Ensiksi, sitä käytetään Uralvuoriston nimenä. Toiseksi, Uraljoki alkaa Uralvuoriston eteläosista ja laskee etelään Kaspianmereen. Kolmanneksi, sillä tarkoitetaan aluetta vuoriston ympärillä, sen yhtenäistä kultturia ja talouskytköstä (engl. Great Urals). Tällä ei tarkoiteta vuoristoaluetta ja sen ylänköalueita. Tämä ei myöskään sisällä polaarista Uralia, joka on asumatonta erämaata, tai muutakaan Pohjois-Uralin osia. Toisaalta se kyllä sisältää eteläosien ympäristössä Cis-Uralin, Trans-Uralin sekä osia Länsi-Siperian alankoa.
Ural on suhteellisen matala vuorijono, jonka kallioperä muostuu magmakivestä ja sedimenttikivestä. Korkeimmat huiput sijatsevat Uralin pohjoisissa, missä sijaitsee myös vuorijonon korkein huippu Narodnaja (1 894 m), ja eteläosissa, missä korkein huippu on Jamantau (1 640 m). Matalat vuoret löytyvät keskisestä Uralista, missä huippujen keskikorkeus 600–800 m. Vuoristossa on lukuisia karstiluolia. Vaigatšin ja Novaja Zemljan saaret muodostavat Uralin jatkeen mantereen pohjoispuolella.
Uralin vuoristo ja erityisesti Trans-Ural on kuuluisa monien eri metallien rikkaista malmivaroistaan. Malmit, joista huomattavimmat ovat rauta-, kupari-, kulta- jne. malmioita, sijaitsevat pääasiassa vuorijonon itärinteillä, ja ne muodostavat eräitä maapallon rikkaimpia malmioita. Lisäksi alueella on runsaasti korukiviä eli puolijalokiviä, kuten esimerkiksi jaspista, kristallia, malakiittiä, serpentiiniä, akaattia, onyksia ja muuta, löytyy erityisesti vuoriston metamorfisista kivilajeista maanpinnan alta.
Uralvuoriston alueiden maisemalliset ja ilmastolliset piirteet sekä ihmistoiminnan vaikutukset ovat vaikuttaneet alueisiin monin eri tavoin. Ilmasto vaihtelee pohjoisosan ilmastosta, missä heinäkuussa ilman lämpötila on noin 6–8 °C, eteläiseen kuivalla arolla olevaan ilmastoon, missä keskilämpötila on 22 °C. Ilmastoon vaikuttaa moneta tekijät. Näitä ovat etäisyydet Atlantilta ja Jäämereltä sekä arktiselta alueelta, Siperiasta ja Keski-Aasian korkeapainealueelta. Merkittävintä ilmastolle on Atlantilta saapuvan länsituulen tuoma merellinen ilman kosteus. Uralvuoristo on länsituuleen nähden poikittain, joten länsirinteet ovat kosteammat kuin itärinteet. Tämä ero korostuu talvella, kun länsirinteiden metsissä on runsaasti lunta verrattuna itärinteiden ohuempaan lumipeitteeseen. Sademäärissä ero on 100–150 millimetriä. Kesien kuumuus ja talvien kylmyys koettelee Trans-Uralisia alueita enemmän kuin Cis-Uralisia, missä säävaihtelut ovat länsirinteitä suuremmat erityisesti keväisin ja syksyisin.


title: Ural (vuoristo)

text: Ilmasto on mannermainen. Lämpiminä vuodenaikoina lämmin ilmamassa tulee metsäarolle pääasiassa Kazakstanista tai Keski-Aasiasta, mistä seuraa ilmamassan kuvuminen ja aavikkomaiset olosuhteet. Kylmä ilmamassa saapuu Arktikselta yleensä talvella, mutta satunnaisesti myös kesäisin. Tämän vuoksi ilmasto on epävakaa ja vaihteleva. Tämän lisäksi Ural sadattaa Atlantilta tulevan kosteuden länsirinteille ja itä- ja kaakkoistuulet tuovat Altailta, Pamirilta ja Tienšanilta kuivaa ja kuivaa ilmamassaa. Länsi-Siperian ilmaston pääpiirteet ovat pienet lumimäärät, kylmät talvet, nopea kevääntulo, kuumat kesät ja vallitsevat tuulet. Taigalla ilmasto on vieläkin kylmempi, mutta samalla se on kosteampi.


title: Ural (vuoristo)

text: Vaikka kasvillisuusvyöhykkeet seuraavat usein leveyspiirejä, ovat samat kasvillisuusvyöhykkeet Uralin eri puolilla selvästi eri leveyspiireillä. Eteläinen aro kulkee Trans-Uralin puolella läntistä aroa pohjoisempana. Metsäaro sijaitsee etelämpänä kuin pienilehtinen lehtimetsä, ja sen biotyyppiin kuuluvat niityt, joita täplittävät koivikot ja haavikot. Metsäaron pohjoisosissa lehtimetsässä on niittymäisiä aukkoja, jotka katoavat kasvuston muuttuessa kokonaan lehtimetsäksi. Siperian puolella Uralia metsäaro muodostuu paikallisesti pienistä niityistä, lehtimetsistä, soista ja arosta. Aluetta painaa kuivuuskaudet 8–12 vuoden välein. Tämän vuoksi monet Trans-Uralin järvet vuoroin täyttyvät vedestä ja vuoroin kuivuvat jopa tyhjiksi. Havumetsävyöhykkeellä eli taigalla elävät suuret eläinlajit kuten hirvi, kauris, karhu ja ilves. Pienistä turkiseläimistä mainittakoon soopeli, kettu, kärppä ja orava. Metsäarolla elää lajistoltaan sekä taigalle kuuluvia lajeja että arolle kuuluvia lajeja.


title: Guns N’ Roses

text: Guns N’ Roses on vuonna 1985 Los Angelesissa perustettu yhdysvaltalainen rockyhtye, jonka nykyisen kokoonpanon muodostavat laulaja Axl Rose, kitaristit Slash ja Richard Fortus, basisti Duff McKagan, kosketinsoittajat Dizzy Reed ja Melissa Reese sekä rumpali Frank Ferrer. Yhtyeen tunnetuimpaan, vuosien 1985–1990 kokoonpanoon lukeutuivat Rosen, Slashin ja McKaganin ohella kitaristi Izzy Stradlin ja rumpali Steven Adler.


title: Guns N’ Roses

text: Guns N’ Rosesin musiikki on yhdistelmä hard rockia, heavy metalia sekä puhdaspiirteisempää glam rockia, ja sitä on luonnehdittu myös sleaze rockiksi. Yhtyeen esikoisalbumia "Appetite for Destruction" (1987) pidetään yhtenä 1980-luvun ja koko rockmusiikin merkittävimmistä albumeista. Sitä on myyty kansainvälisesti noin 30 miljoonaa kappaletta, ja se on kaikkien aikojen kaupallisesti menestynein esikoisalbumi. "Appetite for Destructionin" jälkeen yhtye on julkaissut studioalbumit "GN’R Lies" (1988), "Use Your Illusion I" ja "Use Your Illusion II" (1991) ja "Chinese Democracy" (2008), sekä cover-kappaleita sisältävän albumin "The Spaghetti Incident?" (1993). Yhtyeen tunnetuimpia kappaleita ovat muun muassa ”Welcome to the Jungle”, ”Paradise City”, ”Sweet Child O’ Mine”, ”Patience”, ”November Rain”, ”Don’t Cry”, ”Estranged” ja ”You Could Be Mine”.


title: Guns N’ Roses

text: Yhtyeen vuosien 1991–1993 Use Your Illusion Tour -maailmankiertue on kaikkien aikojen pisin suuren yhtyeen maailmankiertue. Lisäksi "Chinese Democracy" on arvioiden mukaan kaikkien aikojen kallein albumi, sillä sitä työstettiin yhteensä 14 vuoden ajan ja sen tekeminen maksoi noin 13 miljoonaa Yhdysvaltain dollaria. Arviot yhtyeen levynmyyntilukemista vaihtelevat 100–150 miljoonaan myydyn äänitteen välillä. Yhdysvalloissa yhtyeen tuotantoa on myyty yli 65 miljoonaa kappaletta.


title: Guns N’ Roses

text: Vuonna 2012 Guns N’ Rosesin vuosien 1985–1990 kokoonpano, kosketinsoittaja Dizzy Reed sekä 1990-luvulla yhtyeen rumpalina soittanut Matt Sorum nimitettiin Rock and Roll Hall of Fameen.


title: Guns N’ Roses

text: Ennen Guns N’ Rosesin perustamista yhtyeen jäsenet vaikuttivat erilaisissa kokoonpanoissa. Yksi merkittävimpiä yhtyeitä ajalta ennen Guns N’ Rosesia oli laulaja Axl Rosen ja kitaristi Izzy Stradlinin johtama Hollywood Rose, jossa myös kitaristi Saul ”Slash” Hudson vaikutti hetkellisesti nähtyään ilmoituksen, jossa yhtyeen kerrottiin etsivän ”heavy metal-, punk- ja glam metal -kitaristia, joka omaisi myös blues-vaikutteita”. Slash oli yhtyeessä vain muutamia viikkoja, mutta hänen on arveltu säveltäneen Axl Rosen kanssa tuolloin kappaleen ”Welcome to the Jungle”. Hollywood Rosen ura oli alkanut lupaavasti, mutta vuoden 1984 syyskuussa yhtye hajosi Rosen ja Stradlinin päätöksestä. Stradlin liittyi kitaristiksi London -yhtyeeseen, jonka basisti Nikki Sixx oli perustanut ennen Mötley Crüen syntyä. Rose puolestaan lyöttäytyi yhteen kitaristi Tracii Gunsin kanssa muodostaen L.A. Gunsin prototyypin yhdessä basisti Ole Beichin ja rumpali Rob Gardnerin kanssa. Asiat yhtyeessä eivät kuitenkaan sujuneet Rosen mieltymysten mukaan, ja riitaa aiheutti esimerkiksi yhtyeen nimi, minkä vuoksi yhtyeen keulakuvana pidettiin Rosen sijasta Tracii Gunsia. Pian Rose houkutteli Gunsin pois yhtyeestä elvyttääkseen Hollywood Rosen takaisin eloon. Koska yhtyeen nimestä oli aiemmin koitunut kiistaa, Rose ehdotti kompromissina nimeä, joka sisältäisi sekä hänen että Tracii Gunsin nimet. Näin uuden yhtyeen nimeksi muotoutui Guns N’ Roses.


title: Guns N’ Roses

text: Guns N’ Rosesin ensimmäinen esiintyminen uudella kokoonpanolla ja nimellä tapahtui 26. maaliskuuta 1985 Troubadour-klubilla, jonne yhtyettä saapui katsomaan kaksi maksanutta katsojaa. Kokoonpano oli tuolloin olennaisesti sama kuin L.A. Gunsissa: Rose laulajana, Guns ja Stradlin kitaristeina, Ole Beich basistina ja Rob Gardner rumpalina. Muutamien viikkojen kuluttua Ole Beich jätti yhtyeen, jonka jälkeen muut jäsenet lähettivät paikallisen musiikkilehti "Music Connectionin" ilmaispalstalle ilmoituksen vapaasta basistin paikasta. Vastaus ilmoitukseen tuli Seattlesta kotoisin olevalta Michael ”Duff” McKaganilta, joka ainoana ilmoitukseen vastanneena hakijana sai paikan yhtyeestä.


title: Guns N’ Roses

text: McKagan onnistui järjestämään Guns N’ Rosesille kiertueen Yhdysvaltain länsirannikolle, mutta Tracii Guns ja Rob Gardner eivät pitäneet ajatuksesta lähteä kiertueelle niin varhaisessa vaiheessa ja erosivat yhtyeestä. Gunsin eroamisen myötä yhtyeen nimen vaihtamista harkittiin hetkellisesti. Ohimennen harkittiin muun muassa nimiä ”Heads of Amazon” ja ”AIDS”. Rose ja Stradlin tulivat kuitenkin siihen tulokseen, että nimeä ei voitu korvata. Uudeksi soolokitaristiksi liittyi jo Hollywood Rosessa soittanut Slash, ja rumpaliksi Slashin lapsuudenystävä Steven Adler.


title: Guns N’ Roses

text: Steven Adlerin ja Slashin liityttyä yhtyeeseen uusi kokoonpano harjoitteli yhdessä kaksi päivää, jonka jälkeen yhtye lastasi soittovälineensä vuokraamaansa pakettiautoon lähteäkseen ensimmäiselle kiertueelleen. Nimen Hell Tour saanut kiertue kattoi esiintymisiä ympäri länsirannikkoa. Noin sadanviidenkymmenen kilometrin päässä yhtyeen kotiseudulta Los Angelesista matkanteko keskeytyi pakettiauton hajottua, joten yhtye jatkoi matkaansa liftaamalla. Yhtye pääsi lopulta Seattleen, jossa se esiintyi ensimmäisen kerran 8. kesäkuuta 1985 lämmittelijänään McKaganin entinen yhtye Fastbacks. Paikalle saapui kolmetoista katsojaa, koska esiintymispaikkana toimineen klubin omistaja ei ollut odottanut yhtyeen saapuvan paikalle eikä sen vuoksi ollut vaivautunut mainostamaan esiintymistä. Tämä johti keikkapalkkioiden alenemiseen: yhtye oli onnekas saadessaan esiintymispalkkiokseen 50 dollaria, vaikka McKagan oli sopinut alun perin esiintymispalkkioiksi 250 dollaria. Toisinaan yhtye saattoi saada soittamistaan keikoista palkakseen pelkästään olutta. McKagan on myöhemmin todennut, että ”Guns N’ Roses hitsautui tuolloin yhteen tietäen, että jos se selviäisi ensimmäisestä kiertueestaan, se selviäisi mistä vain”. Slash on sanonut ”Guns N’ Rosesin palanneen kiertueelta yhtenä bändinä, vaikka se oli matkannut Seattleen kolmen eri bändin osina.”


title: Guns N’ Roses

text: Yhtyeen energinen lavaesiintyminen herätti kiinnostuksen myös levy-yhtiöissä, ja lopulta yhtye tarttui Geffen Recordsin tarjoamaan levytyssopimukseen. Geffen ei halunnut menettää yhtyeen ympärille kehittynyttä kiinnostusta, joten se päätti julkaista EP-levyn "Live ?!*@ Like a Suicide" ennen täysimittaista albumia. EP julkaistiin vuoden 1986 joulukuussa 10 000 kappaleen painoksena Uzi Suicide -levymerkillä, joka oli EP:n painamisesta ja jakelusta vastannut Geffenin markkinointiväline. "Live ?!*@ Like a Suicide" oli äänitetty klubikonsertissa Hollywoodissa, ja se koostui yhtyeen silloisen ohjelmiston neljästä kappaleesta, joita ei aiottu julkaista tulevalla albumilla. Kappaleet olivat kaksi vanhaa sävellystä, ”Reckless” ja ”Move to the City”, sekä yhtyeen versiot Aerosmithin ”Mama Kin”- ja Rose Tattoon ”Nice Boys Don’t Play Rock’n’Roll” -kappaleista. McKagan on myöhemmin kertonut EP:n liveyleisön olleen 1970-luvulla järjestetyn Texxas Jam -rockfestivaalin jäämistöä. Se oli päätynyt albumille, koska yhtyeen jäsenistä oli hauskaa laittaa EP:lle suunnaton liveyleisö, vaikka hyvällä tuurilla he esiintyivät noin sadan hengen yleisölle. EP:n kaikki 10 000 painettua kappaletta myytiin nopeasti loppuun, ja vain muutama niistä kulkeutui Pohjois-Amerikan ulkopuolelle.


title: Guns N’ Roses

text: Levytyssopimuksen myötä Guns N’ Roses aloitti kappalemateriaalin kirjoittamisen. Valtaosa kappaleista julkaistaisiin yhtyeen esikoisalbumilla, mutta esimerkiksi Hollywood Rosen ajalta peräisin olevaa materiaalia julkaistaisiin vasta myöhemmin. Esikoisalbuminsa "Appetite for Destructionin" äänittämisen yhtye aloitti yhdessä tuottaja Mike Clinkin kanssa Los Angelesin esikaupungissa sijaitsevalla Rumbo-studiolla. Studiotyöskentely päättyi joulukuussa 1986, jolloin albumi oli vielä vailla nimeä. Rose ehdotti, että nimi otettaisiin taiteilija Robert Williamsin maalauksesta "Appetite for Destruction", (suom. "”Tuhon nälkä”"), josta hän omisti postikorttikuvan. Rosen mukaan se kiteytti albumin sisällön, ja hän halusi käyttää maalausta myös albumin kansikuvana.


title: Guns N’ Roses

text: Ennen albumia Geffen Records julkaisi singlenä kappaleen ”It’s So Easy” (b-puolenaan ”Mr. Brownstone”) kesäkuussa 1987. Itse albumi julkaistiin Yhdysvalloissa heinäkuussa. Albumin kyseenalainen kansikuva johti kuitenkin siihen, että moni suuri vähittäiskauppaketju kieltäytyi ottamasta albumia valikoimiinsa. Albumia oli ehditty jo painaa ja lähettää liikkeisiin yli 30 000 kappaletta. Geffen Records päätti syntyneen kohun myötä vaihtaa albumin kansikuvan. Alkuperäinen kansikuva korvattiin mustalla pohjalla olevalla ristillä, jonka päällä olevat pääkallot edustivat yhtyeen jäseniä. Albumin myynti jäi aluksi tavoiteltua pienemmäksi, mutta ”Welcome to the Junglen” musiikkivideon saatua esitysaikaa Music Televisionilla albumin myyntilukemat lähtivät välittömästi nousuun. Albumin viidestä singlestä (”It’s So Easy”, ”Welcome to the Jungle”, ”Sweet Child O’ Mine”, ”Paradise City” ja ”Nightrain”) neljä saavuttivat listasijoituksen Billboard Hot 100 -singlelistalla: ”Sweet Child O’ Mine” nousi listaykköseksi, ”Paradise City” viidenneksi, ”Welcome to the Jungle” seitsemänneksi ja ”Nightrain” sijalle 93.


title: Guns N’ Roses

text: Albumia seurannut kiertue käynnistyi syyskuussa loppuunmyydyllä konsertilla Hampurista, ja viimeiset albumin promootioesitykset tehtiin vuonna 1988. Yhtye kiersi muun muassa lämmittelijänä Aerosmithin "Permanent Vacation" -albumin kiertueella, mutta alkoi herättää jopa enemmän huomiota kuin itse Aerosmith: "Rolling Stone" oli lähettänyt kiertueelle toimittajansa tekemään kansikuvajutun Aerosmithista, mutta lopulta lehti nosti Guns N’ Rosesin pääjutun aiheeksi. Elokuussa 1988 Guns N’ Roses esiintyi Castle Doningtonissa Englannissa Monsters of Rock -festivaaleilla Iron Maidenin, Kissin, Megadethin ja David Lee Rothin rinnalla. Festivaali sai dramaattisen käänteen, kun kaksi katsojaa tallautui kuoliaaksi ihmismassan seassa Guns N’ Rosesin konsertin aikana. Hieman alle kuukausi myöhemmin yhtye esitti ”Welcome to the Junglen” MTV Video Music Awards -palkintogaalassa, jossa yhtye palkittiin parhaana uutena artistina.


title: Guns N’ Roses

text: Kiireisestä vuodesta huolimatta yhtye ei päättänyt pitää taukoa päästyään kiinni menestykseen. Marraskuussa 1988 julkaistiin seuraava studioalbumi "GN’R Lies". Yhtye oli alun perin kaavaillut antavansa albumille nimen "Lies! The Sex, the Drugs, the Violence, the Shocking Truth" parodiana englantilaistabloideista, mutta levy-yhtiö Geffen torjui ajatuksen ja päätyi nimeämään albumin napakammalla ja lyhyemmällä nimellä. "G N’ R Lies" sisälsi neljä raitaa "Live ?!*@ Like a Suicide" -EP:ltä sekä neljä uutta kappaletta, jotka yhtye oli levyttänyt alkuvuodesta Mike Clinkin kanssa. Albumi nousi Yhdysvalloissa suoraan albumilistan toiseksi, jolloin Guns N’ Rosesista tuli viiteentoista vuoteen ensimmäinen yhtye tai artisti, jolla oli yhtäaikaisesti kaksi albumia viiden parhaan joukossa "Appetite for Destructionin" ollessa yhä listan kolmantena. "GN’R Liesin" ainoa singlejulkaisu, Izzy Stradlinin säveltämä ”Patience”, nousi singlelistalla Yhdysvalloissa neljänneksi, ja siitä muodostui yksi yhtyeen suosituimmista kappaleista. Sen sijaan kappale ”One in a Million” joutui arvostelun ja rasismikohun kohteeksi, sillä sen sanoitusten tulkittiin esittävän homoseksuaalit ”moraalittomina taudinlevittäjinä” ja tummaihoiset ”kultaketjuilla koreilevina nekruina.”


title: Guns N’ Roses

text: Helmikuussa 1990 kosketinsoittaja Darren ”Dizzy” Reed liittyi Guns N’ Rosesiin, ja yhtyeen ensiesiintyminen uuden kosketinsoittajansa kanssa tapahtui 7. huhtikuuta 1990. Konsertti osoittautui samalla rumpali Steven Adlerin viimeiseksi yhtyeessä, sillä huumeongelmiensa kanssa pitkään kamppaillut Adler sai potkut yhtyeestä. Adlerin erottamiseen vaikutti ratkaisevasti myös se, että Axl Rose uskoi Adlerin kaupanneen heroiinia Rosen naisystävä Erin Everlynille. Adler on myöhemmin kiistänyt väitteen. Hän ei huumeongelmiensa takia pystynyt soittamaan osuuksiaan tulevalle albumille, ja hänen tilalleen otettiin Matt Sorum. Adler haastoi Guns N’ Rosesin oikeuteen vuoden 1991 kesällä. Elokuussa Rose todisti Los Angelesin ylioikeudessa Adleria vastaan toistaen väitteensä, jonka mukaan yhtyeelle ei ollut jäänyt muuta mahdollisuutta, kuin erottaa huumeongelmista kärsinyt Adler. Oikeustaisto päättyi kuuden viikon käsittelyn jälkeen, kun asia sovittiin tuomioistuimen ulkopuolella. Tuolloin uutisoitiin yhtyeen lupautuneen maksamaan Adlerille 2,3 miljoonaa dollaria, ja että hän saisi myös 200 000 dollaria yhtyeen aiemmalta manageritoimistolta. Samaan aikaan Rosen ja manageri Alan Nivenin välinen vihanpito kasvoi. Rose ei pitänyt siitä, että Niven manageroi, sävelsi ja tuotti musiikkia Great White -yhtyeelle. Rose erotti Nivenin tehtävästään, ja yhtyeen uudeksi manageriksi palkattiin aiemmin kiertuemanagerina toiminut Doug Goldstein.


title: Guns N’ Roses

text: Kokoonpanomuutoksen jälkeen Guns N’ Roses levytti oman versionsa Bob Dylanin kappaleesta ”Knockin’ on Heaven’s Door” elokuvaan "Days of Thunder – ukkosta radalla". Seuraavan studioalbumin äänitys aloitettiin syyskuussa 1990 Hollywoodissa. Yhtye levytti vajaan kuukauden kuluessa lähes 40 uutta kappaletta. Tämän jälkeen albumia siirryttiin jatkamaan Record Plant -studiolle, johon Rose majoittui työskennelläkseen ympärivuorokautisesti. Hän vaati Geffen Recordsilta, että kaikki levytetty materiaali olisi julkaistava kutakuinkin yhtäaikaisesti. Tämä aiheutti Geffenille ongelman siitä, miten materiaali olisi järkevää julkaista sekä yhtyeen että yhtiön kannalta. Rose halusi julkaista neljän levyn boksin, mutta Geffen kavahti ehdotusta. Lisäksi hän neuvotteli yhtiön kanssa livealbumin ja EP-levyjen sarjasta. Lopulta Rose esitti ajatuksen kahdesta samanaikaisesti julkaistavas tupla-albumista, ja Geffen myöntyi ehdotukseen. Albumien nimi vaihtui jatkuvasti, mutta lopulta nimeksi vakiintui "Use Your Illusion". "Use Your Illusion I"- ja "Use Your Illusion II" -albumit julkaistiin 17. syyskuuta 1991. Ensimmäiseltä albumilta julkaistiin viisi singleä; country-vaikutteinen ”Dead Horse”, power ballad ”Don’t Cry”, Paul McCartney and Wings -cover ”Live and Let Die”, lähes yhdeksänminuuttinen pianoballadi ”November Rain” sekä Alice Cooperin kanssa levytetty ”The Garden”. ”Dead Horse” ja ”The Garden” eivät saavuttaneet erityistä listamenestystä, mutta ”Don’t Cry” (singlelistan 10.), ”Live and Let Die” (33.) ja ”November Rain” (3.) nousivat yhtyeen uran suurimpien hittien joukkoon. "Use Your Illusion II" -albumin singleistä "Terminator 2 – Tuomion päivä" -elokuvassa kuultu ”You Could Be Mine” (singlelistan 29.), Bob Dylan -cover ”Knockin’ on Heaven’s Door”, power ballad ”Yesterdays” (72.), protestilaulu ”Civil War” ja lähes kymmenminuuttinen ”Estranged” muodostuivat fanien suosikeiksi. "Use Your Illusion II" nousi Yhdysvalloissa listaykköseksi, ja myös "Use Your Illusion I" saavutti valtavan suosion nousemalla albumilistan toiseksi.


title: Guns N’ Roses

text: Albumien julkaisemisen jälkeen Guns N’ Roses lähti ennätyksellisen pitkälle ja selkkauksien täyttämälle Use Your Illusion Tour -maailmankiertueelle. Kiertueen St. Louisissa järjestetty konsertti päättyi mellakkaan Rosen poistuttua lavalta kesken konsertin. Muun yhtyeen poistuttua tapahtumapaikalla puhkesi mellakka, joka aiheutti pelkästään esiintymispaikalle yli 200 000 dollarin vahingot. Myöhemmin Saksan Mannheimissa konsertti keskeytyi Rosen ja Matt Sorumin riideltyä, kun Rose oli jälleen lähtenyt pois lavalta kesken kappaleen. Kitaristi Izzy Stradlin jätti yhtyeen kyllästyttyään jatkuviin ongelmiin konserttien aikana, ja raitistuttuaan hän myös koki yhtyeen muiden jäsenten runsaan päihteidenkäytön haitalliseksi itselleen. Stradlin esiintyi viimeisen kerran yhtyeen kanssa 72 000 katsojan edessä Lontoon Wembley Stadiumilla, jonka Guns N’ Roses oli myynyt loppuun ennätysajassa. Konsertin jälkeen yhtye palasi Los Angelesiin kuvatakseen musiikkivideon kappaleelle ”Don’t Cry” ja etsiäkseen uuden rytmikitaristin. Axl Rose halusi uudeksi kitaristiksi Dave Navarron, mitä Slash kuitenkin vastusti. Slash ei lukuisista yrityksistään huolimatta ollut onnistunut tavoittamaan Navarroa, ja hänen mielestään Navarro olisi sopinut enemmän soolo- kuin rytmikitaristiksi. Lopulta Stradlin korvattiin aiemmin Kill for Thrills -yhtyeessä soittaneella Gilby Clarkella. Guns N’ Roses palasi jatkamaan kiertuetta vuoden 1991 joulukuussa. Use Your Illusion Tourin aikana yhtye esiintyi edesmenneen Queen-laulaja Freddie Mercuryn muistokonsertissa Wembley Stadiumilla, ja julkaisi myös videotallenneteet "Use Your Illusion World Tour 1992 in Tokyo I" ja "Use Your Illusion World Tour 1992 in Tokyo II" Tokiossa aiemmin samana vuonna järjestetyistä konserteista. "Use Your Illusion" -albumien kokonaismyynnin lähennellessä jo kahtakymmentämiljoonaa kappaletta myös videojulkaisut nousivat listojen kärkeen.


title: Guns N’ Roses

text: Aiempien ongelmien jatkoksi Gilby Clarke mursi ranteensa vuoden 1993 huhtikuussa moottoripyöräonnettomuudessa, eikä pystynyt soittamaan kolmeen viikkoon. Yhtyeen oli määrä esiintyä kahden viikon kuluttua Venäjällä, joten he tarvitsivat nopeasti korvaajan Clarkelle. Yhtye päätti pyytää Izzy Stradlinia palaamaan väliaikaisesti ja tämä suostui, mutta ei ollut harjoitellut konsertteja varten yhtään kappaletta. Venäjän-konsertit jouduttiin peruuttamaan ja yhtye lensi harjoittelemaan Israelin Tel Aviviin, jossa heidän oli määrä esiintyä Hayarkon-puistossa. Kaksi päivää myöhemmin Stradlin nousi lavalle muun yhtyeen kanssa 50 000 hengen yleisön eteen. Konsertti oli Israelin historian suurin. Stradlin kiersi Guns N’ Rosesin kanssa toukokuun ajan, kunnes Clarke pystyi jälleen jatkamaan esiintymistä.


title: Guns N’ Roses

text: Use Your Illusion Tour päättyi monista vastoinkäymisistä huolimatta vuonna 1993 rockin historian pisimpänä: takana oli 192 konserttia 27 maassa, 7 miljoonaa myytyä konserttilippua ja 58 miljoonan dollarin bruttotuotto.


title: Guns N’ Roses

text: Vuonna 1993 Guns N’ Roses julkaisi cover-kappaleista koostetun albumin "The Spaghetti Incident?", joka sai kriitikoilta kehnon vastaanototon. Abumi ylitti platinarajan Yhdysvalloissa, mutta sitä pidettiin tästä huolimatta kaupallisena epäonnistumisena. "The Spaghetti Incident?" -albumin äänittämisen aikana Slash oli aloittanut uuden kappalemateriaalin kirjoittamisen seuraavaa studioalbumia varten, mutta hänen säveltämänsä kappaleet eivät tehneet vaikutusta Roseen. Slash käytti sävellyksensä oman Slash’s Snakepit -yhtyeensä esikoisalbumiin "It’s Five O’Clock Somewhere". Myös Duff McKagan ja Gilby Clarke työstivät omaa soolomateriaaliaan. Vuonna 1994 Rose erotti Gilby Clarken yhtyeestä, ja laittoi ystävänsä Del Jamesin kirjoittaman yhtye-elämäkerran "Shattered Illusion" jäihin.


title: Guns N’ Roses

text: Rose kutsui elokuussa 1994 muun yhtyeen Los Angelesiin levyttämään coverin The Rolling Stonesin ”Sympathy for the Devil” -kappaleesta "Veren vangit" -elokuvan soundtrackille. Slash hämmästyi huomatessaan, että Rose oli hankkinut Clarken seuraajaksi vanhan koulutoverinsa Paul Hugen. Sekä Slash että McKagan loukkaantuivat siitä, ettei Rose ollut neuvotellut Hugen palkkaamisesta heidän kanssaan. Slash oli kuitenkin innoissaan kappaleesta, ja hänen mielestään se oli oiva tilaisuus saada vauhtia myös uuden Guns N’ Rosesin albumin työstämiseen. Yhtye varasi tuottaja Mike Clinkin kanssa ajan Rumbo-studiolle kappaleen pohjaraitojen äänittämistä varten syksyllä 1994. Muu yhtye nauhoitti osuutensa muutamassa päivässä, mutta Rose viivytteli yli viikon ennen kuin saapui äänittämään oman osuutensa. Kuultuaan kappaleen Rose vaati, että Slash äänittäisi kappaleen kitarasoolon uudelleen mukailemaan alkuperäisversion sooloa. Slash joutui myöntymään, sillä Rose uhkasi lopettaa kappaleen levyttämisen. Kuullessaan kappaleen lopullisen version Slash huomasi, että Rose oli painostanut Paul Hugea kopioimaan alkuperäisversion kitarasoolon ja sijoittanut Hugen soittaman kitarasoolon Slashin soolon päälle. Slash on kommentoinut myöhemmin, että ”Sympathy for the Devil” on Guns N’ Rosesin tuotannon ainoa kappale, jota hän ei halua kuulla enää koskaan uudelleen.


title: Guns N’ Roses

text: McKagan ja Slash eivät tulleet toimeen Paul Hugen kanssa, ja Slash päätti erota yhtyeestä vuonna 1996. McKagan ja Matt Sorum seurasivat perässä vuotta myöhemmin, ja näin ollen kosketinsoittaja Dizzy Reed jäi Rosen ohella ainoaksi jäljellä olevaksi jäseneksi "Use Your Illusion" -albumit levyttäneestä kokoonpanosta. Slashin korvasi Robin Finck, jota Sorum oli alun perin suositellut Roselle, koska arveli Finckin olevan mainio syötti houkutella Slash takaisin yhtyeeseen. McKaganin tilalle palkattiin Tommy Stinson, ja Sorumin korvasi Josh Freese.


title: Guns N’ Roses

text: Vuonna 1998 Geffen Records julkaisi Yhdysvalloissa kokoelma-albumin "Use Your Illusion". Se oli saatavilla vain Wal-Mart- ja Kmart-kauppaketjuissa, ja sisälsi kappaleita "Use Your Illusion" -albumeilta. Koska yhtye ei ollut 1990-luvun alun jälkeen julkaissut omaa materiaaliaan, Geffen toi markkinoille myös musiikkivideokokoelman "Welcome to the Videos" pitääkseen fanit tyytyväisenä ja albuminmyynnin tasaisissa lukemissa.


title: Guns N’ Roses

text: Guns N’ Rosesille myönnettiin maaliskuussa 1999 ensimmäisten joukossa Recording Industry Association of American toimesta uusi Diamond Award -palkinto, sillä "Appetite for Destruction" oli myynyt Yhdysvalloissa yli kymmenen miljoonaa kappaletta. Axl Rose, Slash, Izzy Stradlin ja Duff McKagan eivät suostunut osallistumaan palkintogaalaan New Yorkissa, ja lopulta vain Steven Adler saapui vastaanottamaan palkintoa ja lausumaan muutaman sanan kiitokseksi. Kesäkuussa Rosen johdolla Guns N’ Roses levytti uuden version ”Sweet Child O’ Minesta” "Big Daddy" -elokuvaan, ja myöhemmin syksyllä uusi kappale ”Oh My God” sai ensiesityksensä Music Televisionin MTV Video Music Awards -tilaisuudessa. Kappale julkaistiin myös "End of Days" -elokuvan trailerissa ja soundtrack-albumilla.. Muutamia päiviä myöhemmin julkaistiin niin kutsutun ”vanhan Guns N’ Rosesin” viimeinen albumi "Live Era ’87–’93". Kahden levyn livealbumi ei kuitenkaan ollut kriitikoiden mieleen, vaikka se onkin eräänlainen dokumentti yhtyeen menestyksen vuosista. "Live Era ’87–’93" alitti jopa huonosti menestyneen "The Spaghetti Incident?" -albumin asettamat odotukset päätymällä Yhdysvalloissa albumilistan sijalle 45., josta se ei seuraavien listaviikkojensa aikana enää juuri noussut.


title: Guns N’ Roses

text: Vuonna 2000 Axl Rose palasi esiintymislavoille yllätysesiintymisellä Sunset Stripin Cat Club -yökerhossa. Myös Gilby Clarke saapui sattumalta paikalle, ja he esiintyivät yhdessä ensimmäisen kerran sitten vuoden 1993, kun Rose esitti Clarken Starfuckers -kokoonpanon kanssa The Rolling Stonesin kappaleita. Samaan aikaan soolokitaristi Buckethead ja uusi rumpali Bryan Mantia liittyivät Guns N’ Rosesiin, ja yhtye jatkoi tulevan "Chinese Democracy" -albuminsa työstämistä. "Rolling Stonen" haastattelussa Rose mainitsi yhtyeen työstävän muun muassa kappaleita ”Catcher in the Rye”, ”I.R.S.”, ”The Blues” ja ”T.W.A.T.”.


title: Guns N’ Roses

text: Guns N’ Roses esiintyi ensimmäisen kerran seitsemään vuoteen uudenvuodenkonsertissa 2001 kahden tuhannen hengen yleisölle Las Vegasin House of Bluesissa. Yhtye esiintyi lähes kahden tunnin ajan soittaen 21 kappaletta, mukaan lukien uudet kappaleet ”The Blues”, ”Oklahoma”, ”Chinese Democracy”, ”Madagascar” ja ”Silk Worms”. Tammikuussa yhtye esiintyi Rio de Janeiron Rock in Rio -festivaaleilla 200 000 hengen yleisölle. Rock in Rion menestyksen vanavedessä tiedotettiin myös Lontoossa, Glasgow’ssa, Manchesterissa ja Birminghamissa järjestettävistä konserteista, mutta kiertue jouduttiin perumaan kitaristi Bucketheadin vatsansisäisen verenvuodon vuoksi. Hänen sairautensa hidasti myös jo myöhästyneen "Chinese Democracyn" edistymistä.


title: Guns N’ Roses

text: Vuoden 2002 alussa rytmikitaristi Paul Huge erosi yhtyeestä, ja hänet korvasi Richard Fortus. Samana vuonna yhtye kiersi Pohjois-Amerikkaa ensimmäistä kertaa yhdeksään vuoteen. Rose kieltäytyi nousemasta lavalle Philadelphiassa, ja järjestäjä päätti peruuttaa tämän jälkeen koko loppukiertueen. Konserttien arvostelut eivät olleet kovin myönteisiä, sillä esimerkiksi "Classic Rock" nimitti uutta kokoonpanoa ”maailman parhaaksi Guns N’ Roses -tribuuttiyhtyeeksi”. Geffen julkaisi maaliskuussa 2004 kokoelma-albumin "Greatest Hits", ja samoihin aikoihin Buckethead erosi yhtyeestä. Slash ja McKagan haastoivat keväällä 2004 Rosen Los Angelesin ylioikeuteen siitä, ettei hän ollut neuvotellut heidän kanssaan torjuessaan elokuvayhtiöiden useita tarjouksia käyttää vanhan kokoonpanon materiaalia elokuvissa. Siinä missä Rosen uuden Guns N’ Rosesin ura polki paikallaan, McKaganin, Slashin ja Matt Sorumin superkokoonpano Velvet Revolver lähti maailmankiertueelle menestysalbuminsa "Contraband" voimin.


title: Guns N’ Roses

text:
Vuonna 2005 internetiin levisi heikkolaatuinen demoversio kappaleesta ”I.R.S.”, jonka radio-DJ Eddie Trunk oli soittanut vuonna 2003 radio-ohjelmassaan. Hieman myöhemmin Rose tiedotti, että jo yli vuosikymmenen tekeillä ollut ja 13 miljoonaa dollaria maksanut "Chinese Democracy" julkaistaisiin vuoden 2006 alussa. Vuoden 2006 tammikuussa Rose saapui yllättäen Korn-yhtyeen maailmankiertuetta edeltäviin juhliin, jossa hän kertoi "Rolling Stonen" toimittajalle yhtyeen työstävän kolmeakymmentäkahta kappaletta, joista kaksikymmentäkuusi oli jo lähes valmiina. Hän lisäsi, että kappaleista kolmetoista päätyisi "Chinese Democraylle" ja loput albumin kahdelle seuraajalle. Vuoden 2006 maaliskuussa internetiin levisivät kappaleet ”T.W.A.T.”, ”The Blues”, ”I.R.S.” ja ”Better”.
Yhtye vahvisti vuoden 2006 kesäksi Euroopan-kiertueen, ja ohjelmassa oli vierailu myös Suomeen. Yhtye esiintyi Hartwall-areenalla Helsingissä 5. ja 6. heinäkuuta 2006, mutta aloitti molemmilla kerroilla myöhässä alkuperäisestä aikataulusta. Euroopan-kiertuetta edelsi neljä konserttia New Yorkissa, joista yhtye sai myönteiset arvostelut. Viimeisessä konsertissa lavalle nousi myös yhtyeen vanha kitaristi Izzy Stradlin. Syksyksi ilmoitettiin myös mahdollisesta Pohjois-Amerikan -kiertueesta, ja samanaikaisesti uusi kitaristi Ron ”Bumblefoot” Thal liittyi yhtyeeseen Bucketheadin kieltäydyttyä palaamasta takaisin. Euroopan-kiertueella yhtyeen rinnalla esiintyivät lähes kaikissa konserteissa Skid Row’n entinen solisti Sebastian Bach sekä Izzy Stradlin. Bryan Mantian tilalla rumpalina oli kymmenessä konsertissa Frank Ferrer. Euroopan-kiertueella yhtye vieraili muun muassa Doningtonin Download Festivalilla Britanniassa, Roskildessä Tanskassa sekä Rock in Rio Lisboassa Portugalissa. Muutamaa myöhästymistä lukuun ottamatta yhtye sai lämpimän vastaanoton. Kaiken kaikkiaan Guns N’ Roses esiintyi yli 20 maassa 40 konsertissa. Kiertueella kuutiin myös uutta materiaalia, ja lopulta Axl Rose varmisti kiertueen myös Pohjois-Amerikkaan seuraavalle syksylle.


title: Guns N’ Roses

text: Pohjois-Amerikan-kiertue käynnistyi 16. syyskuuta Las Vegasista. Syyskuun lopulla yhtye keskeytti kiertueen ja siirsi sovittuja konsertteja myöhemmäksi viimeistelläkseen "Chinese Democracyn" julkaisukelpoiseksi. Lyhyen tauon jälkeen kiertue jatkui lokakuussa. Yllättäen Rose nimesi Frank Ferrerin yhtyeen viralliseksi kiertuerumpaliksi, sillä Bryan Mantia jäi tauolle henkilökohtaisten syiden takia. Vuoden 2006 joulukuussa Rose julkaisi avoimen kirjeen, jossa hän pahoitteli, että yhtye ei saanut julkaistua "Chinese Democracya" vuodeksi 2007. Kirjeessä Rose perui neljä seuraavan vuoden tammikuussa olevaa konserttia viimeistelläkseen tulevan albumin ja kertoi myös antaneensa manageri Merck Mercuriadisille potkut, koska hän oli hidastanut albumin julkaisua. Hän sanoi yhtyeen tekevän paljon töitä, jotta "Chinese Democracy" saataisiin julkaistua seuraavan vuoden maaliskuussa. Helmikuussa 2007 yhtyeen virallisilla verkkosivuilla kuitenkin julkaistiin tiedote, jonka mukaan albumin julkaisua oli jälleen siirretty.


title: Guns N’ Roses

text: Vuoden 2008 huhtikuussa Rose antoi lopullisen "Chinese Democracyn" levy-yhtiö Geffen Recordsille. Albumi julkaistiin 23. marraskuuta 2008, ja se sijoittui avausviikollaan Yhdysvaloissa albumilistan kolmanneksi, mutta putosi jo seuraavalla viikolla sijalle 18. Vaikka albumi ylitti kotimaassaan ja myös Suomessa platinamyynnin, sitä pidettiin kaupallisena epäonnistumisena korkeiden tuotantokustannusten takia. Slash kommentoi kaikkien Rosen tekemien kappaleiden olevan loistavia, ja ettei "Chinese Democracy" eroa siitä linjasta. Hän kuitenkin myös totesi, että ”yksikään albumi ei ole yli kymmenen vuoden odottamisen arvoinen”. Steven Adler ei ollut yhtä myönteinen ja sanoi, ettei ”"Chinese Democracy" sisällä yhtään potentiaalista hittiä, eikä se tule olemaan aiempien tuotosten veroinen”.


title: Guns N’ Roses

text: Yhtye ilmoitti toukokuussa 2009 kitaristi DJ Ashban korvaavan Robin Finckin. Uutisen myötä alkoi liikkua huhuja, että yhtye lähtisi odotetulle kiertueelle. Kesäkuussa yhtye tiedotti viimein aloittavansa Chinese Democracy Tour -maailmankiertueensa, jonka ensimmäinen konsertti oli Taipei Stadionilla Taiwanissa. Yhtyettä saapui katsomaan ennätysmäiset 75 000 ihmistä, sillä aiemmin yhtä monta katsojaa paikalle oli onnistunut vetämään vain Lady Gaga, joka oli esiintynyt noin 73 000 hengen yleisölle. Kiertue sai hyvän vastaanoton, ja merkittävä osa konserteista myytiin loppuun.